text:
Tølini frá konjunkturkanningini fyri januar eru nú tøk í hagtalsgrunninum. Treystitalið er hesaferð 26, ið er tað sama sum í seinastu kanningini frá juni í fjør. Treystitalið er framvegis oman fyri miðaltalið fyri allar kanningarnar, ið gjørdar eru síðani 2006.
(trýst á myndir og talvu, so tær gerast størri og tú kanst blaða millum hesar)
Treystitalið er tað samanvigaða vísitalið frá 5 spurnakanningum, sum verða gjørdar í januar og juni hvørt ár. Treystitalið er óbroytt, men ymsu kanningarnar vísa tó, at tað er ymiskt, hvønn veg gongdin vendir viðvíkjandi metingum um støðu og útlit í ymsu kanningunum.
Brúkarakanningin
Í brúkarakanningini verða millum 500 og 550 húsarhald spurd 15 spurningar viðvíkjandi teirra egnu fíggjarstøðu og um búskaparstøðuna í síni heild í Føroyum. Spurningarnir eru skipaðir soleiðis, at ein fær bæði afturlítandi metingar, eina løtumynd, umframt eina meting um gongdina komandi árið.
Brúkaravísitalið, ið er eitt roknað miðal av 4 nettotølum (sí niðanfyri um nettotøl) frá svarum til spurningar, er hesaferð 2 og tætt við miðaltalið fyri øll árini. Harumframt hevur brúkaravísitalið ikki verið minni síðan á sumri 2012.
Bjartskygnið tykist sostatt at vera nakað minni nú í mun til undanfarnu 3-4-árini. Millum annað er nettotalið til spurningin um, hvussu mett verður um búskapargongdina næstu 12 mánaðirnar á sama stigi sum fyri 4 árum síðan og liggur tætt við miðaltalið fyri øll árini.
Til spurningin um, hvussu mett verður um arbeiðsloysið um eitt ár sammett við í dag, so er tað til hesa kanningina fyri fyrstu ferð síðan á sumri 2010, at nettotalið er niðanfyri miðal. At nettotalið (vektað svarbýti av 5 møguligum svarum) hesaferð er negativt merkir samstundis, at arbeiðsloysið í miðal fyri hesi umleið 500-550 brúkararnar, ið hava fingið sett spurningin, verður mett at vaksa komandi árið.
At minni bjartskygni er millum brúkararnar nú í mun til kanningarnar seinastu 3 til 4 árini sæst eisini aftur í svarum til spurningar viðvíkjandi nýtslu og uppsparing. Tekin eru um, at hugurin at gera størri keyp nú í mun til verandi og væntandi búskaparstøðu er vorðin minni.
Samstundis svara alsamt fleiri, at tað er rætta løtan, í mun til verandi búskaparstøðuna, at spara pening.
Tilfeingisvinnur og annar ídnaður
Kanningin fyri vinnubólkin “Tilfeingisvinnan og annar ídnaður” fevnir um 15 spurningar, og vísitalið fyri henda bólkin er nærum óbroytt í mun til seinastu 5 kanningarnar og liggur um miðal fyri øll árini.
Um hugt verður nærri at nettotølunum fyri hvønn spurningin, so sæst m.a. í mun til undanfarnu 2 árini, at framleiðslan væntast at vaksa, tørvurin á starvsfólkum er nøkulunda støðugur, og í miðal hevur hesin vinnubólkurin tryggjað arbeiðið í umleið 5-6 mánaðir.
Byggivinnan
Vísitalið fyri byggivinnuna er á nøkulunda sama høga støði eins og í kanningunum seinastu 4 árini og liggur framvegis oman fyri langtíðarmiðal.
3 seinastu kanningarnar undan hesari hava víst stóran vøkstur í tryggjaðum arbeiði í mánaðum (miðal). Til hesa kanningina er tryggjað arbeiði í tal av mánaðum 15 og nakað minni enn fyri hálvum ári siðan, men er framvegis høgt í mun til miðal fyri øll árini.
Væntaði tørvurin á arbeiðsmegi komandi árið verður mettur til nakað sama støði í mun til kanningarnar seinastu 3 árini.
Handilsvinna/smásøla
Í vinnubólkinum “Handilsvinna/smásøla” eru tekin um, at bjartskygnið í mun til undanfarnu 3 kanningarnar er víkjandi, tó at tað framvegis er oman fyri miðal fyri øll árini.
Størsti parturin av søluni hjá hesum vinnubólkinum fer beinleiðis til húsarhaldini og ein ávísur samanhangur er tískil millum metingarnar hjá hesum vinnubólkinum og metingarnar hjá húsarhaldunum. Sum víst á omanfyri, so eru útlitini hjá húsarhaldunum í mun fíggjar- og búskaparstøðu minni bjartskygd hesaferð í mun til undanfarnu tvær kanningarnar.
Millum annað vísir svarbýtið til spurningin um, hvussu sølan væntast at verða næstu 12 mánaðirnar (í hesum føri 3 møgulig svar), at nakað færri fyritøkur enn áður rokna við vøkstri í mun til undanfarnu 3 kanningarnar. Men nettotalið er positivt, t.v.s. meirilutin svarar framvegis, at sølan væntandi veksur.
Tænastuvinnan (aðrar tænastur enn byggivinna og handil/smásøla)
Í kanningunum seinastu tvey árini hava alsamt fleiri fyritøkur í bólkinum tænastuvinnur mett, at framgongd hevur verið.
Og til spurningin um mett verður, at tørvur verður á fleiri starvsfólkum næstu 12 mánaðirnar, svara væl fleiri hesaferð í mun til kanningarnar seinastu 10 árini, at so verður.
Sí kanningarúrslitini í talvum í hagtalsgrunninum.
--- o ---
Tað eru 3 týðandi hugtøk, ið nýtt verða í konjunkturbarometrinum, hesi eru nettotal, vísital og samanvigað vísital.
Nettotal
Nettotal er eitt roknað miðaltal út frá %-býtinum av svarum til hvønn einstakan spurning, og niðanfyri eru tvey dømi sett upp, ið lýsa munin í útrokning av nettotali í mun til ymsar svarmøguleikar.
Dømi 1:
Ein spurningur í kanningini til tænastuvinnuna hevur orðingina "Hvussu er eftirspurningurin (í krónum) eftir tykkara vørum og tænastum broyttur seinastu 12 mánaðirnar?".
Svarmøguleikarnir til henda spurningin eru tríggir: 1) Vaksandi, 2) Óbroyttur og 3) Minkandi.
Tá allar umleið 30 tænastufyritøkurnar hava svarað, kann %-býti av svarmøguleikunum síggja soleiðis út:
- Vaksandi: 52
- Óbroyttur: 46
- Minkandi: 2
Hetta gevur eitt nettotal fyri spurningin á 50. Tað merkir, at 50 prosentstig fleiri (52 minus 2) svaraðu játtandi enn sýtandi. Tey, sum svaraðu, at eftirspurningurin hevur verið óbroyttur, verða soldaði frá.
Dømi 2:
Ein spurningur í kanningini til brúkararnar hevur orðingina "Hvussu hevur fíggjarliga støðan broytt seg hjá tínum/tykkara húsarhaldi seinastu 12 mánaðirnar?".
Svarmøguleikarnir til henda spurningin eru 1) Nógv betur, 2) Nakað betur, 3) Óbroytt, 4) Nakað verri, 5) Nógv verri og 6) Veit ikki.
Tá allir uml. 500-550 brúkararnir hava svarað vegna sítt húsarhald, kann %-býtið av svarmøguleikunum t.d. síggja soleiðis út:
- Nógv betur: 3
- Nakað betur: 16
- Óbroytt: 49
- Nakað verri: 25
- Nógv verri: 6
- Veit ikki: 1
Í hesum føri verður býti av svarmøguleikunum vigað. "Nógv betur" telur 1, "Nakað betur" telur 0,5, "Nakað verri" telur -0,5 og "Nógv verri" telur -1. Tey, sum ikki vita og tey, sum siga, at fíggjarstøðan er óbroytt, verða soldaði frá. Nettotalið verður í døminum 1 x 3 + 0,5 x 16 - 0,5 x 25 -1 x 6 = -8.
Eitt nettotal kann liggja millum pluss 100 og minus 100.
Vísital
Við støði í útvaldum nettotølum í hvørjari einstakari kanning verður eitt vísital roknað.
1. Vísitalið fyri brúkarakanngina verður roknað sum miðal av nettotølum í fylgjandi 4 spurningum:
- Hvussu væntar tú fíggjarliga støðan hjá tínum/tykkara húsarhaldi broytist næstu 12 mánaðirnar?
- Hvussu metir tú gongdin í føroyska búskapinum verður næstu 12 mánaðirnar?
- Hvussu metir tú arbeiðsloysi broytist næstu 12 mánaðirnar? (negativt fortekn)
- Hvussu sannlíkt er tað, at tú/tit koma at spara pening upp næstu 12 mánaðirnar?
2. Vísitalið fyri kanningina av tilfeingisvinnuni og øðrum ídnaði verður roknað sum miðal av nettotølum í fylgjandi 3 spurningum:
- Hvussu meta tit um samlaðu bíleggingarnar í løtuni?
- Hvussu er við goymsluni av lidnum vørum í løtuni? (negativt fortekn)
- Hvussu vænta tit at gongdin í tykkara framleiðslu fer at verða komandi 12 mánaðirnar?
3. Vísitalið fyri kanningina av byggivinnuni verður roknað sum miðal av nettotølum í fylgjandi 2 spurningum:
- Metir tú, at tykkara samlaðu bíleggingar í løtuni eru ...?
- Hvussu vænta tit, at tørvurin eftir arbeiðsfólki broytist komandi 12 mánaðirnar?
4. Vísitalið fyri kanningina av handilsvinnuni verður roknað sum miðal av nettotølum í fylgjandi 3 spurningum:
- Hvussu hevur gongdin í virkseminum/søluni hjá fyritøkuni verið seinastu 12 mánaðirnar?
- Hvussu metir tú, at støddin á vørugoymsluni er í løtuni (í mun til vanliga stødd)? (negativt fortekn)
- Hvussu kemur gongdin í virkseminum/søluni væntandi at vera komandi 12 mánaðirnar?
5. Vísitalið fyri kanningina av tænastuvinnuni verður roknað sum miðal av nettotølum í fylgjandi 3 spurningum:
- Hvussu hevur gongdin hjá fyritøkuni verið seinastu 12 mánaðirnar?
- Hvussu er eftirspurningurin (í krónum) eftir tykkara vørum og tænastum broyttur seinastu 12 mánaðirnar?
- Hvussu vænta tit, at eftirspurningurin (í umsetningi) broytist komandi 12 mánaðirnar?
Eitt vísital kann liggja millum pluss 100 og minus 100.
Samanvigað vísital
Við støði í vísitølunum frá øllum fimm kanningunum verður eitt samanvigað vísital roknað við fylgjandi vektum:
1. Vísital frá brúkarakanningini: 20%
2. Vísital frá kanningini av tilfeigisvinnum og øðrum ídnaði: 40%
3. Vísital frá kanningini av byggivinnu: 5%
4. Vísital frá kanningini av handilsvinnu: 5%
5. Vísital frá kanningini av tænastuvinnuni: 30%
Eitt samanvigað vísital kann liggja millum pluss 100 og minus 100.


c: text/html

text:
SAMTÍÐARLIST Í MIÐDEPIL
Samtíðarlistin verður støðugt sett í miðdepil á Listasavni Føroya. Nakrar mánaðir í senn verður eitt nýtt úrval av samtíðarlist hjá Listasavninum víst í Vetrarstovuni út ímóti Viðarlundini. Listin er í alskyns miðlum og stílum, og átakið varpar ljós á nýggjari list í føroyskum høpi.
Listafólkið hesa ferð er Hansina Iversen (1966), sum tekur støði í tí non-figurativa við denti á litir, formar og samanspælið millum hesi.
Í januar 2018 hevði Hansina Iversen serframsýning í Steinprenti, har savnið ognaði sær fimm málningar. Sum ofta er hjá Hansinu Iversen, hava einstøku myndirnar einki heiti. Kortini hava hesar eitt felagsheiti, nevniliga Portraits of the Loved Ones.
Hansina Iversen hevur verið virkin listakvinna í nógv ár. Tá hon arbeiddi við hesum málningunum, kendi hon fleiri av skapunum aftur, sum komu fram á løriftinum. Tað vóru sum eldri kenningar, sum vendu aftur til listina hjá henni. Á henda hátt kunnu málningarnir skiljast sum “portrett” av skapunum, sum standa henni næst.
Sjálvt um bráið er eyðkent Hansina Iversen, og skapini eru afturkennilig, eru málningarnir nýhugsandi og rannsakandi. Teir mynda nýggja leiðir hjá listafólkinum. Kompositiónirnar eru frískar og fyltar við mótsetningum: Hansina Iversen blandar sterkar og djúpar litir við pastellir og veikar litir. Skapini eru bæði mettað og gjøgnumskygd. Strokini eru statisk og dynamisk, og alt hetta skapar ein spenning millum dýpd og flata.
“Portrettini” og felagsheitið geva okkum okkurt at arbeiða við. Vit flyta okkum ikki eins nógv í tí ókenda, sum vit annars gera hjá Hansinu Iversen. Vit hava eina eitt sindur greiðari mynd av, hvussu vit kunnu fara til myndirnar. Tær eru intensar, og samspælið millum linjur og litir er máttmikið og endalyest.
Listasavn Føroya er opið:
1. mai til 31. august kl. 11-17 allar dagar í vikuni
1. september til 30. apríl kl. 13-16 allar dagar uttan mánadag
Atgongugjald er 65 kr, lesandi 25 kr, 16 og undir ókeypis
Listasavnið er opið týsdag til sunnudag, frá kl. 13 til 16. Eisini heiligdagar
Tíðarskeiðið 1. mai - 31. august:
Mánadag - sunnudag kl. 11.00 - 17.00
Tíðarskeiðið 1. sept. - 30. apríl:
Týsdag - sunnudag kl. 13.00 - 16.00
Mánadag ikki opið
Atgongugjald:
- Vaksin: 65 kr.
- Lesandi: 25 kr.
- Bólkar, min.12 vaksin: 50 kr. fólkið
- Limir og børn undir 16 ár: ókeypis.
Listasavn Føroya
Gundadalsvegur 9
P.O. Box 1141
FO-110 Tórshavn
Føroyar
Tel +298 313579
Email info@art.fo
Facebook

robotstxt: allowed

filter: keep


text:
Vilmund Jacobsen 12.02.2018 (14:09)
Nú stendur Peter Madsen einsamallur
Fyrst rýmdu fíggjarligu stuðlarnir og vinirnir, og nú hevur eisini hjúnarfelagin síðan 2011 vent danska kavbátaskiparanum og uppfinnaranum, Peter Madsen, ryggin.
Meðan Peter Madsen hevur sitið varðhaldsfongslaður og skuldsettur fyri drápið av svensku tíðindakvinnuni, Kim Wall, hevur konan nú eisini vent honum ryggin.
Tað skrivar danska blaðið - BT - sum sigur seg hava keldur, ið standa teimum báðum nær.
Vinir og avvarðandi, sum BT hevur skift orð við, siga, at Peter Madsen og konan høvdu ikki nógvar pengar, tí uppfinnarin brúkti meginpartin av sínum stuðulsinntøkum til at fremja sínar verkætlanir.
Sambært grein í Information hin 17. august síðsta ár, átti Peter Madsen bert nøkur fá ting og næstan eingi onnur klæði enn tær ketildraktir, sum hann var í flestu tímarnar í samdøgninum.
Undir rættarfundum hevur Peter Madsen sagt nøkur orð um síni privatu viðurskifti, og her hevur hann eitt nú nevnt, at hann partvís brúkti kavbátin Nautilus - har Kim Wall doyði - sum húsbát.
Í kjalarvørrinum av drápsmálinum er nú líkt til, at bæði íleggjarar, vinir og konan eisini hava slept manninum, sum er skuldsettur fyri at hava dripið Kim Wall.
Peter Madsen hevur sagt, at Kim Wall doyði í kavbátinum, og at hann skar líkið sundur og tveitti tað í havið, men hann sýtir fyri at hava dripið svensku tíðindakvinnuna.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Limur í Hjartafelagnum
Tú ert vælkomin at gerast limur í Hjartafelagnum :-)
Sum limur hevur tú møguleika at vera við til ymisku tiltøk okkara, har høvi aloftast er at hitta og práta við onnur í somu støðu sum tú, uttan mun til, um tú ert hjartasjúklingur ella avvarðandi.
Tú ert sjálvsagt eisini við til at stuðla arbeiði okkara við fyribyrging og upplýsing, umframt limatiltøkum.
Limagjaldið er bert 150,- kr. um árið fyri einstaklingar og hjún.
Skráset teg sum lim
Vinarliga rinda 150 kr. á kontu 9181-1202083. Viðmerk "limagjald".


text:
Leygardagin møtast vit aftur at stuðla kvinnunum og tær hava brúk fyri dyggum stuðli, um tað skal eydnast okkum at fáa FM steypið aftur til Vestmanna 🏆
Vit byrja upphitingina kl 14:00 við andlitsmáling og møguleiki verður at keypa sær suppu og 🍺 í teltinum uttanfyri.
Kaffi og køkur verða eisini til keyps ☕🍰🍫
Øll barna- og ungdómsliðini hjá okkum verða biðin um at møta til skrúðgongu í høllini aftaná dystin og skulu verða ílatin VÍF drakt ella gula blusu og hava heiðursmerkini um hálsin 🥇🥈🥉
Aftaná verða øll boðin til smyrjibreyð 🍻 og saft til børnini.
Vit síggjast til ein góðan gulan dag 💛


text:
Miðflokkurin skipar fyri uppstillingarfundi til komandi løgtingsval
Politikkur18-10-2017 - 10:00 - Jóanis Albert Nielsen
Miðflokkurin skipar fyri almennum uppstillingarfundi til komandi løgtingsval mikudagin.
Fyrsti uppstillingarfundur Miðflokksins verður mikukvøld 18. oktober kl. 19.00 á Hotel Hafnia.
Løgtingslimirnir Jenis av Rana og Bill Justinusen verða til staðar og kunna um politisku støðuna, umframt at
týdningarmikil politisk evnið verða viðgjørd.
Fundurin er almennur, allir Miðflokkavinir og áhugaði eru vælkomin.


text:
Rekur kringvarpið partapolitikk?
Á heimasíðuni kringvarpsins liggur eitt subjektivt videoklipp kryddað við politiskum sjónarmiðnum, sum hóska til sitandi samgongu. Hetta stríðir ímóti tí politiska óheftni, sum ein almennur tíðindastovnur eigur at hava í sínum tíðindaflutningi og sendingum
Í videoklippinum verður greitt frá um ætlanir hjá samgonguni um eina sonevnda ”stjórnarskipan” fyri Føroyar. Okkurt slag av grundlóg, ið samgongan nevnir ”evsta lóg”.
Innihaldið í videoklippinum er í stóran mun eitt partapolitiskt fjølmiðlastunt til fyrimuns fyri samgonguna.
Samanhangurin í videoklippinum er villleiðandi, og frásøgnin um Sambandsflokkin er beinleiðis ósonn. Har er heldur eingin frágreiðing um núverandi trygga grundvøllin, ið Føroyar standa á o.s.fr.
Undrar almikið
Tað undrar almikið, at almenna kringvarpið setur slíkt á heimasíðu sína.
Í videoklippinum verður í veruleikanum greitt frá einum óútviklaðum landi, har fólkið nóg illa dugur at fóta sær millum onnur. Stakkals Føroya fólk hevur onga grundlóg skilst.
Og nú, langt um leingi, ætla Aksel, Høgni og Poul, sum fáa føroyska húgvu á høvdið til at gera nýggja sonevnda ”stýrisskipan”.
Politisk snaring
Samgongan er fyri einari ”stýrisskipan”, meðan andstøðuflokkarnir eru ivasamir, men allir uttan Sambandsflokkurin kunnu helst yvirtalast, er útsøgnin hjá KvF.
Eftir er Sambandsflokkurin, sum ikki vil, at føroyingar fáa nakra nýggja sonevnda ”stýrisskipan”, sum føroyingar langt síðan hava fingið!
Nakað soleiðis haldi eg, at ein kann lesa boðskapin frá okkara "almenna og objektiva" kringvarpi - politiskar snaringar og vendingar tróta ikki.
Hví ikki objektivitet?
Spurningurin er, hví KvF ikki, sum tað eigur, lýsir málið fyri Føroya fólki. Væl og grundiga, frá øllum síðum, politiskt og fakliga. Tað burdi verið góðir fjølmiðlasiður, og tað, sum KvF er sett í verðina til.
Hetta kann illa vera Føroya land, sum Kringvarpið lýsir og kunnar um. Føroya land er væl skipað, og hevur bæði Grundlóg, Heimastýrislóg og egnað Stýrisskipan o.s.fr.
Føroya land hevur eitt umdømið, at vera millum ríkastu lond í heiminum, millum mest demokratisku lond í heiminum, millum frælsastu og javnastu lond í heiminum.
Einki kemur av sær sjálvum
Slíkt kemur ikki av sær sjálvum, og tað skal verjast við hond og fót.
Tað er høvuðsorsøkin til, at vit í Føroyum hava Sambandsflokkin. Hann er sjálvt bulverkið í vælferðarsamfelagnum. Tað er tí sjálvsagt, at føroyingar kunnu vera glaðir fyri, at flokkurin ikki spælir sær við broytingum í grundlógarviðurskiftum.
Sambandsflokkurin er als ikki ímóti at nútímansgera Stýrisskipan Føroya, hetta er sagt óteljandi ferðir.
Sambandsflokkurin er fyri okkara fantastiska Ríkisfelagsskapi, og samgongan er ímóti. Tíverri skal loysingin nú lirkast inn ígjøgnum bakdyrnar við landsstýrisins ætlanum.
Um Ríkisfelagsskapurin verður óskalaður, ber sjálvandi til at fáa semju millum allar flokkar, um at endurnýggja Stýrisskipan Føroya - tað eydnaðist í 1994, so hví ikki nú?
Fakta er, at Stýrisskipan Føroya er ein væl skipað lóg, meðan sonevnda ”stjórnarskipanin” er høpisleys og uttan veruligar rættningslinjur. Harnæst hevur hon manglandi viðmerkingar, sum Stýrisskipanin tíbetur hevur.
Hví reka partapolitikk?
Tað hevði sømt seg fyri almenna kringvarpið, ið øll gjalda til, at givið rættar og objektivar upplýsingar um arbeiðið við sonevndu ”stjórnarskipanini”. Ásannast má tíverri, at líkt er til, at stovnurin rekur partapolitikk.
Frásøgnin í videoklippinum á heimasíðuni hjá KVF ger hvørki áliti og trúvirðið størri.
Edmund Joensen
Løgtingsmaður fyri Sambandsflokkin


text:
Síðani H71 var stovnað í 1971 hevur felagið í ára tíggju mest sum bara verið eitt dreingja- og mansfelag. Skiljast á tann hátt, at her eru meistaraheitini vunnin. Men seinnu árini hevur felagið lagt alla orku í at fáa ment gentudeildirnar, og henda menningin er gingin so mikið skjótt og væl, at longu nú eftir eitt ár í bestu deildini, hava H71 kvinnur sett seg á trónuna í Tórshavnar kommunu. Hvussu ber hetta til, og hvussu kann eitt felag so skjótt vinna á bæði Kyndli og Neistanum, sum eru gomlu hondbóltsfeløgini í Havn. Havi kannað hetta nærri og ditta mær at tosa við tríggjar fyrrverandi gentu – kvinnuvenjarar, og teir eru ikki í iva, hví so er. Teir siga:
– H71 hevur dugað nógv betri enn Kyndil og Neistin at røkt ungdómsarbeiðið við góðum venjarum og miðvísari skilagóðari venjing. Vit hava sæð, hvussu dreingjadeildirnar hjá H71 mentust seinnu árini, og nú er sama kósin sett í gentu- og kvinnudeildunum.
Eg og nógv við mær standa spyrjandi, at H71 kvinnur, sum flestar eru um 18-20 ára aldur, um dagaranar hava vunnið 30-22 á Kyndli og 28-24 á Neistanum, tí H71 liðið er nýtt lið í bestu deildini. Og eingin útlendingur á liðnum. Sum vit síggja á støðini fyrstu dystirnar, so hevur unga H71 liðið gjørt kvettið at vinna bæði á Kyndli og Neistanum.
Sjálvur havi eg varhugan av, hví so er, men tá eg ikki longur komi so nógv í hallirnar men tó fylgi væl við, er torført at finna endaligu ørsøkina, hví H71 kvinnur knappliga kann yvirhála bæði Kyndil og Neistan. Ábendingin sást longu seinasta kappingarár.
Vit vita, at stórur frágangur er í bestu kvinnudeild. Spælarar fara uttanlands í lestaraørindum, onkur gerst við barn, og aðrar vera álvarsliga skaddar. Men eru feløgini væl skipað í yngru deildunum, og spælara – ”pyramidan” er í lagi, so skulu góðir ungir spælarar altíð kunna taka yvir. Men her haldar bæði í Kyndli og Neistanum í løtuni. Sjálvur haldi eg, at bæði Kyndil og Neistin framdu nøkur óheppin væl av útlendskum venjarum, sum vóru úr Føroyum í úrtíð.
Tá eg spyrji teir tríggjar fyrrveranedi geintu-og kvinnuvenjarar, so eru teir ikki í iva. – Vit hava sæð, hvussu væl dreingjaliðini í H71 eru ment seinnu árini. Væl skipað og skilagóð venjing í øllum dreingjadeildum, har man ikki skiftir venjara mest sum hvørt ár. Teir nevna Mark Marcher, sum í nógv ár hevur gjørt dygdararbeiði í H71. Nú er kikarin eisini settur á gentudeildirnar eftir sama leisti.
Tað sýnist, sum hvørki í Kyndli ella Neistanum er sami ungdómshugburður. Har eru tó frálíkir venjarar í fleiri deildum, men tað haltar nógvastaðni, og hetta er ógvuliga vandamikið. Tað var vanta spælarar í fleiri árgangum. Tú Tú kanst eisini oyðileggi eina deild eftir einum ári, um ikki nóg gott skil er á. Spælarar missa hugin, og nógvir gevast. Vit kunnu eisini hyggja at hagtølunum seinnu árini, har H71 er stóri vinnarin í ungdómsdeildunum.
Teir tríggir fyrrverandi gentu- og kvinnuvenjararnir, eg tosaði við, halda, at kvinnuhondbólturin í Føroyum er viknaður. VB kann ikki mannað lið, hvørki StíF ella Stjørnan hava ikki eins góð lið, sum fyri fáum árum síðani, og bæði Kyndil og Neistin eru viknaði heilt nógv. Eftir eru so VÍF og H71. VÍF hevur í løtuni frálíka bakketu í Liljuni, Duritu og Agnas og frálíkan málverja, og H71 buldrar fram við fúkandi ferð.
Kappingin er júst byrjað, og tað kemur ikki óvart á meg, at VÍF og H71 spæla FM-finalurnar í apríl mánað næsta ár. Annars siti eg júst og hyggi at dómaraseðlinum frá dystinum millum H71 og Neistan leygardagin. Mær vitandi, hava hvørki Eir Berg ella Marjun Danberg vant við neistakvinnum, og tær høvdu boðað frá, at tær spældu ikki í vetur. Men tær spældu í gjár ímót H71. Hvussu skal hetta tulkast?
Hyggja vit í hagtølini seinastu sjey árini, so vann VÍF meistaraheitið í vár. Kyndil í 2017. Neistin 2016 og 2015, Kyndil 2014 og Neistin 2013, 2012 og 2011. VIF er stóri favorittur at endurvinna meistaraheitið í apríl mánað næsta ár. Spennandi at fylgja gongdini, men at bæði Kyndil og Neistin hava nakað at hugsa um, er eingin ivi um. Onkur sigur, at so nógv fólk búgva í Hoyvík, tí klára liðini seg so væl, men so lætt spælir klaverið ikki. Alt stendur og fellur við miðvísari góðar hondbóltsvenjing. Ikki bara eitt ár men fleiri samanhangandi ár, so einfalt er tað. (Vagnur)


text:
Nevndin
Nevndarforkvinna:Noomi Reinhert, Heiðriksmørk 27 Leirvík, tlf. 228901
Noomi er útbúgvin lærari. Uppvaksin í Gøtu, men býr í Leikvík. Hon starvast á skúlanum við Løkin i Runavík. Noomi er sera virkin í sjónleiki í Gøtu og hevur verið við í teimum tveimum stóru uppsetingunum, sum hava verið seinastu árini. Fyrst var hon við í leikinum Spanska Flugan og síðan í Systrunum á Kinn. Noomi er eisini sera virkin sum undirvísari, og undirvísir bæði børnum og ungum í sjónleiki.
Nevndarnæstforkvinna: Ebba Sofía Kruse, Dalastígur 21, Tórshavn, tlf. 271472
Ebba Sofía er útbúgvin námsfrøðingur. Hon er fødd, uppvaksin og búsitandi í Havn, og starvast á Dagstovninum Birkilund, og sum dramalærari á Dramaverkstaðnum. Ebba Sofía hevur verið sera virkin innan drama og sjónleik tey seinastu 20 árini. Tey fyrstu árini sum áhugaleikari og skeiðsluttakari á sjónleikarastevnum og dramaskeiðum bæði í Føroyum og uttanlands, og tey seinnu árini sum lærari, pallfólk, ljóðfólk, leikritahøvundur og leikstjóri. Eitt tíðarskeið var Ebba Sofía eisini forkvinna í “Ung í MáF”, og hevur hon í nógv ár verið virkin innan nevndararbeiði m.a. á Dramaverkstaðnum bæði sum nevndarlimur og forkvinna.
Kassameistari: Hilmar Joensen, Nólsoy, tlf. 327119/ 217119
Hilmar er úr Nólsoy og útbúgvin lærari. Hann er royndur sjónleikari og hevur í nógv ár spælt bæði við Havnar Sjónleikarfelag og við Royndini í Nólsoy. Eisini hevur hann spælt fleiri filmar. Hann var í nógv ár formaður í Ungmannafelagnum Royndini. Hann hevur verið formaður í Nordisk Amatørteaterråd og formaður í NEATA. eins og hann í fleiri ár var formaður í MáF.
Nevndarlimur: Jákup Dahl Wardum, Tórshavn, tlf. 210066
Nevndarlimur: Ann Mari J. Midjord, Klaksvík, tlf. 268710
Ann Mari J. Midjord er 32 ár og búsitandi í Klaksvík. Hon hevur verið meir ella mini virkin í Klaksvíkar Sjonleikarafelag siðani 2004, men byrjaði av álvara aftur í 2016. Hon situr í nevndini Klaksvíkar Sjónleikarafelag og hevur m.a. verið við í Kaktusblóman, Ansa mær eftir Amaliu, Norðoyastevnuteiti, Syndarlig Jól, Landastrokið og Buldralig jól.
Varalimur: Maj-Britt W.H. Jacobsen,


text:
- Tíðindi, mentan og ítróttur
U20 í hálvfinaluni
Tað eydnaðist føroyska U20 manslandsliðnum í hondbólti at spæla seg til hálvfinaluna í B-EM-undankappingini í gjár, tá teir vunnu sannførandi 29-22 á Hvítarusslandi.
Nú er eisini greitt, at Føroyar skulu spæla ímóti heimaliðnum Makedonia í hálvfinaluni, sum verður spæld leygardagin.
Makedonia vann bólk B í undankappingini, so talan er um eitt gott lið, men Hjalmar Klein Olsen, hjálparvenjari hjá U20 landsliðnum, segði við útvarpið í gjár, at Makedonia var tað liðið, ið teir helst vildi møta í eini hálvfinalu.
Hvítarussland og Sveits spæla í hinari hálvfinaluni.
Í dystinum í gjár móti Hvítarusslandi var tað serliga Vilhelm Poulsen, ið skaraði framúr við sínum 10 málum.
Høgni Zachariassen fekk seks mál og Brandur Halgirsson fekk fýra mál.
Niklas Hanusarson og Tróndur Wardum fingu hvør síni trý og Hallur Arason, Leivur Mortensen og Djóni Petersen fingu allir hvør sítt mál.
Sí eisini


text:
- Tíðindi, mentan og ítróttur
- Sjálvsagt skulu trúgvandi syngja á festivalum
Tak niður
Er tað sømiligt, at ein trúgvandi tónleikari boðar sín boðskap á einum festivali, har øl verður skonkt?
Tað er ein spurningur, sum Eyðun Jacobsen hevði hug at svara, tá hann fríggjadagin skrivaði nøkur orð á sín facebook-vanga.
Hann er sjálvur avgjørdur. Kristni boðskapurin skal boðast, har fólkið er. Og kanska serliga har, ið møguleiki er fyri at fáa nýggj fólk til frelsu.
Tí hevur Eyðun Jacobsen játtað at spæla á Summarfestivalinum í ár.
Men spurningurin er størri enn bara eitt svar. Tí hann setir hol á eitt eymt evni millum trúgvandi um, hvar markið gongur millum tað andaliga og verðsliga. EIn balansugongd, sum søguliga hevur flutt seg støðugt - nakað sum fólk vilja kalla eina glíðubreyt.
Eyðun Jacobsen sær ongan trupuleika í, at trúgvandi fara í biograf ella ganga í náttárlívinum um vikuskiftið - so leingi tey eru ílatin trúgvandi frakkanum.
Sí eisini


text:
Waaauw Waaauw Waaaauw!!
Áhh sum eg elski vakrar kjólar! Eg hevði ynskt at eg hevði fínar veistlur at fara til hvønn mánaða, bara so eg kundi lati meg í ein nýggjan vakran kjóla hvørja ferð. Men soleiðis er støðan ikki, og tí má eg bara njóta at eygleiða hinar vøkru damurnar, sum pynta seg í heilum.
Golden Globes 2017 var í gjárkvøldið/nátt og eg havi samlað mínar yndis kjólar á reyða løbarinum. Eg má siga so mikið at har vóru nógvir minni vakrir kjólar, men har vóru sanniliga nógvir flottir (sum tú kanst síggja oman fyri).
Mín yndis er uttan iva tann fyrsti her! OMG hann er flottur!! litirnir og skapið á kjólanum, við høgum hálsi. No woords!
Við restini av kjólunum skýnur tað kanska ígjøgnum at mær dámar væl tann ljósareyða litin, sum fleiri høvdu latið seg í. Eisini haldi eg at alt sum glitrar saman við nude litum er nakað so flott.
Nåhh men skrolla oman í gjøgnum. Hevur tú nakran yndis? Tú kanst síggja allar kjólarnar her
OMG hesin hjá Carrie Underwood er flottur!!


text:
Atlantic Airways og Svimjisamband Føroya endurnýggjaðu í dag stuðulsavtaluna sínámillum, tá ið Árni Olsen, marknaðarleiðari hjá Atlantic, og SSF-formaður Rókur í Jákupsstovu møttust til eitt prát, ráðlegging og undirskriving av nýggja sáttmálanum.
Vit í SSF fegnast sjálvsagt um longda sáttmálan við Atlantic Airways, ið hevur stuðlað okkum snøgt sagt so leingi sum vit minnast, við fíggjarligum stuðli men eisini við hjálp og góðum ráðum, nú vit hesi árini hava ferðast til flest allar partar av heiminum.
Hesa komandi tíðina er nógv spennandi á skrá, eisini í samstarvinum við Atlantic Airways, umfatandi millum annað altjóða stevnur í Føroyum, og hvussu SSF sýnist úteftir. Til dømis skulu vit hýsa Norðurlendsku Meistarastevnuna 2019, har Atlantic óivað verður týðandi partur av fyriskipanini.
Vegna Svimjisamband Føroya
Rókur í Jákupsstovu


text:
Sambært Jacob Vestergaard, fyrrverandi fiskimálaráðharra, finst valla nøkur hernaðarsamgonga, tað veri seg fyri eystan ella fyri vestan, sum kemur sitandi samgongu til kníggja í sínum miðvísu atsóknum og effektivu oyðingarmegi.
Nú um dagarnar hevur hann hildið torutalu á sínum facebook-vanga – eisini endurgivin í øðrum miðlum – við millum annað hesi staðfesting um avleiðingarnar av nýggju lógini um sjófeingi:
”Eftir stuttari tíð er vinningurin hjá fyritøkunun burtur og manningarnar, tær sum framhaldandi hava arbeiði, hava verið fyri stórum lønarmissi.”
Tað má sigast at vera effektivt. Øll vinnan við tilhoyrandi arbeiðsplássum er longu á fallandi fóti, fimm mánaðir eftir, at lógin um sjófeingi fór í gildi, og stórarbeiðið at implementera hana í verki nóg illa er farið í gongd.
Tað sigur seg sjálvt, at hetta er møsn. Reint matematiskt er Jacob Vestergaard í øllum førum meira enn eitt ár ov tíðliga úti við sínum homerska harmaljóði, tí í fyrsta lagi út á summarið 2019 verður nakar reiðarí- ella virkisroknskapur fyri 2018 almennur. So tástani ber til at staðfesta, gita og illgita um avleiðingarnar av fiskivinnunýskipanini við støði í faktiskum roknskapartølum.
Negativ lobbyisma
Sjálvandi kunnu onkur reiðarí, væl stuðlað av politiskum andstøðingum, altíð skylda upp á samgonguna og fiskivinnupolitikkin, tá okkurt keðiligt er at siga frá, ella tá ætlanir eru um at gera okkurt, sum ikki hóvar manningunum. Eitt nú, at tað nú valdar so øgilig óvissa um framtíðina, tí teir gomlu rættindahavararnir ikki longur hava 100 prosent vissu fyri at fáa 100 prosent av fiskirættindunum, men bert hava 100 prosent vissu fyri at fáa ímillum 75 og 85 prosent av øllum fiskirættindunum.
Slík negativ lobbyisma er vælkend, og summi av teimum – í hesum førinum onkrir fiskimenn – sum fáa offurleiklutin í hesum væl stjórnaða sjónleiki, fara kanska eisini at kenna seg sum offur. Tey fara í part við leikstjóranum. Tey flestu tó bara til tey síggja, at talan júst bert er sjónleik. Tí tað er tað.
Rættindahavarar gjalda
Henda samgongan er tann einasta í søguni, sum klárt og týðuligt hevur gjørt greitt, at tað eru rættindahavararnir og ikki manningarnar, sum skulu gjalda fyri fiskirættindi.
Tískil garanterar henda samgongan, at manningarnar IKKI verða fyri lønarmissi, tá rættindhavararnir útvega sær rættindi annaðhvørt sum ”søgulig” rættindi ella rættindi keypt á uppboðssølu.
Tað er meira, enn Jacob Vestergaard og Fólkaflokkurin gera ella nakrantíð hava gjørt. Teir hava í fleiri ár lagt veiðigjøld á fiskiflotan, sum manningarnar sum tað størstu sjálvfylgju hava skula goldið sín part av, og Fólkaflokkurin hevur ongantíð sagt seg ætlað nakað annað.
Tað ger henda samgongan, og hon fer at halda tað lyftið.
Nú valdar kortini ósemja um, hvørt uppboðssølugjaldið er loyvdur frádráttur sambært sáttmálanum millum Føroya Reiðarafelag og manningarfeløgini – altso hvørt manningarnar skulu rinda sín part av gjaldinum samsvarandi býtisprosentinum hjá tí einstaka skipinum, ið fiskar keyptu kvoturnar.
Lógarfest
Hetta slagið eiga manningarfeløgini at vinna.
Tí tað er ongin ivi um, at vit í samgonguni bert hava og hava havt ætlanir um, at tað eru rættindahavararnir, sum skulu gjalda veiðigjald fyri rættindini, sum ikki eru útvegað á uppboðssølu, og prísin fyri rættindini, sum verða keypt á uppboðssølu.
Tí tað eru bert rættindahavararnir, sum hava nakran ræðisrætt á hesum rættindum, millum annað rættin at avhenda tey aftur.
Samgongan hevur ikki bara sagt hetta, men hevur beinleiðis skrivað tað í lógina um sjófeingi, sum fór í gildi á nýggjárinum. Og tað verður eisini rist í stein í lógini um veiðigjald, sum tíverri ikki fekst avgreidd í verandi tingsetu, men verður tað tíðliga í næstu tingsetu, t.e í heyst.
Stórar kvotur
Onki reiðarí ella virki er heldur komið í trupulleikar av nýggju lógini um sjófeingi.
Gaman í, tey reiðaríini, sum áður áttu rættin at fiska uppsjóvarfisk og botnfisk á fjarleiðum, eiga nú ”bara” 85 prosent av hesum rættindum – tó 75 prosent av svartkjaftinum. Hetta søguliga fæið fingu gomlu rættindahavararnir nevniliga við sær yvir í nýggju skipanina, og tað er so øgiliga nógv meira, enn kvotugrundarlagið undir øllum teirra skipum var, tá tey í síni tíð hvørt sær blivu kontraktað.
Hyggja vit bara eftir makrelinum, so eru 85 prosent av heildarkvotuni har fleiri ferðir so nógv, sum øll heildarkvotan var fyri 10 árum síðani – beint áðrenn vit fyrst hækkaðu hana einsæris og seinni fingu strandarlandasemju um, at føroyski luturin skuldi verða út við tríggjar ferðir so stórur, sum hann var frammanundan.
Og tosa vit um botnfiskiskapin í Barentshavinum, so eru 85 prosent av rættindunum har eisini væl meira, enn øll kvotan hevur verið í miðal tey seinastu nógvu árini.
Nú skal tað tó eisini takast við, at landsstýrismaðurin hevur heimild at lata upp í 8,5 prosent av bruttokvotunum – t.e áðrenn nakað er farið av í umbýti við onnur lond ella til annað – sum menningarkvotu. Hesa heimild hevur hann bert nýtt í sambandi við býtið av uppsjóvarkvotunum í ár. Men kortini er søguligi parturin har enn nógv størri, enn hann var, tá uppsjóvarflotin fekk verandi samanseting.
Ósannar ákærur
Tískil er tað ikki bara reingjan av veruleikanum, men beinleiðis ósatt at geva nýggju lógini um sjófeingi skuldina fyri vánaligum tølum á botnlinjuni hjá ávísum reiðaríum. Eisini, um vit spæla okkum við tankan um, at Jacob Vestergaard kendi hesi tølini fyri fyrsta árið undir nýggju lógini um sjófeingi, longu áðrenn hetta sama árið er hálvrunnið.
Og sjálvur eri eg vísur í, at tað heldur ikki seint næsta summar, tá 2018-roknskapirnir verða tøkir, verður gróðrarbotnur fyri sonnum tíðindum um óndu ætlanirnar og oyðileggjandi megina hjá sitandi samgongu.
Ingolf S. Olsen
Tjóðveldi, framsøgumaður í fiskivinnumálum


text:
John Arni Nilssen
IM John Arni Nilssen er ein føroyskur telvari, sum í 2013 vann heimsmeistaraheitið fyri amatør-telvarar, tvs. fyri telvarar sum høvdu eitt styrkital á minni enn 2400. Kappingin varð hildin á griksku oynni Kreta í mai 2013. Til HM kappingina kom hann í A-bólkin, hann fekk 6½ stig av 9 møguligum og endaði ½ stig fremri enn týskarin, Torsten Lang.[1] Hetta er fyrstu ferð, at ein føroyskur telvari vinnur eina alheims kapping í talvi, sum altjóða talvsambandið FIDE skipar fyri.
John Arni er úr Skopun, men í løtuni búsitandi í Keypmannahavn. Hann telvaði sum ungur í felagnum Róki í Skopun, síðan fór telvaði hann fyri Havnar Telvingafelag. Hann hevur fleiri ferðir verið á Talv-Olympiadu umboðandi Føroyar.[2]
Smálandakapping í Monako 2013[rætta | rætta wikitekst]
Smálandakapping var í talvi í Monako síðst í november 2013. Føroyska liðið fekk eina góða byrjan við at vinna 3-1 á Luksemburg 25. november. John Arni hevði svart á øðrum borði móti Christian Jeitz og fekk javnt.[3] Tann 26. november vunnu føroyingarnir 3½-½ móti Kypros.
Talv-OL 2012 í Istanbul[rætta | rætta wikitekst]
John Arni luttók á Talv-OL í Istanbul í september 2012 saman við IM Helga Dam Ziska, IM John Arna Nilssen, IM John Rødgaard, Jóan Hendrik Andreasen og Rógva Egilstoft Nielsen.[4]. Teir fingu besta úrslit higartil, um hugt veður eftir, hvussu nógv prosent teir vunnu, teir vunnu 56% av leikunum, sum teir telvaðu. Føroyar endaði sum nummar 68 av 157 londum. Áðrenn kappingina var Føroyar mett til at vera á einum 74. plássi. Føroyar fekk í alt 24½ stig av 44 møguligum. Teir vunnu fimm dystir, taptu fýra og telvaðu tveir javnt. Helgi Dam Ziska (1. borð) kláraði srg best við 6½ stigi, John Rødgård (3. borð) fekk 6 stig og Rógvi Egilstoft Nielsen (5. borð) fekk 4½ stig. John Arni og Jóan Hendrik fingu ávikavist 4 og 3½ stig. Armenia vann kappingina, Russland var nummar tvey og Ukraina var nummar trý. Føroyar var frammanfyri Finnland, sum endaði sum nummar 74.[5]
Keldur[rætta | rætta wikitekst]
- ↑ Chess-results.com
- ↑ Sportal.fo John Arni Nilssen heimsmeistari í talvi
- ↑ sportal.fo, Talv: Føroyar vunnu á Luksemburg
- ↑ Úrslit frá Talv-OL 2012, Føroyar
- ↑ Sportal.fo, Føroyar nummar 68


text:
Filmsfelagið
Annanhvønn mikudag fer Havnar Bio undir heitinum Filmsfelagið at sýna nýggjar filmar, sum eru listaliga áhugaverdir. Úti i heimi verður hetta slagið av filmum onkuntíð nevnt art house filmur.
Sjálvandi er ymiskt, hvat ein biografgangari og ein annar halda verða listaliga áhugavert og viðkomandi, men Havnar Bio fer við átakinum Filmsfelagið at royna seg við eini miðsøkjandi leið, sum annan vegin savnar áskoðarar og hin vegin gevur atgongd til film, sum ikki verður settur á vanligu skránna.
Havnar Bio hevur heitt á Birgir Kruse, sum var formaður í gamla Filmsfelagnum, at sleppa at brúka heitið og at velja filmar við ráðgeving frá filmshugaðum. Upprunaliga felagið varð stovnað í okkara hølum, Havnar Bio, í 1962 undir navninum Filmslistafelagið. Hetta felagið sovnaði í 1975. Í 1984 varð felagið endurstovnað sum Filmsfelagið og helt sær til 1992, oftast við sýningum í Leikhús Bio í Sjónleikarhúsinum.
Nú verður Filmsfelagið endurstovnað í samráð við táverandi nevnd undir sama heiti og tí einfalda endamáli at vísa listaliga viðkomandi filmar í Havnar Bio. Filmarnir verða sýndir einaferð og altíð mikudag.
Skráin hjá Filmsfelagnum verður kunngjørd í góðari tíð á hesi síðu, eins og galdandi er fyri allar aðrar filmar í Havnar Bio. Vælkomin í Filmsfelagið!


text:
- Tíðindi, mentan og ítróttur
Vilja eftirmeta skipanir viðvíkjandi undantøkum
Tak niður
Skipanin á almenna arbeiðsmarkninum, sum skal tryggja, at verkfall ella verkbann ikki seta lív og heilsu hjá teimum veikastu í samfelagnum, eigur at verða endurskoðað.
Tað heldur Annika Olsen, borgarstjóri í Havn og forkvinna í Kommunala Arbeiðsgevarafelagnum. Hon heldur eisini, at tað er, meðan friður er á almenna arbeiðsmarknaðinum, at eftirmetingin skal gerast.
Verkfallið á jólum drúgt
Bylgjurnar gingu høgt, tá pedagogfelagið var í verkfalli í desember og januar.
Stór ósemja tók seg upp millum Almannaverkið og Pedagogfelagið um tey undantøk, sum pedagogfelagið var sinnað at geva Almannaverkinum undir verkfallinum.
Serliga talið av starvsfólk, sum skuldu til fyri at taka sær av teimum veikastu og mest krevjandi borgarunum, var eitt afturvendandi evni í stríðnum.
Innlima triðja part
Stjóri í Almannaverkinum, Edvard Heen, eftirlýsti, at ein óheftur triðji partur var partur av ásetingunum av undantøkunum í verkfallinum.
Annika Olsen, forkvinna í Kommunala Arbeiðsgevarafelagnum, er samd, at tað kundi verið ein loysn at havt ein triðja part við.
Men hon heldur eisini, at fráboðanarfreist fyri undantøkum er ein avbjóðing.
Skipanin riggar væl
Jógvan Philbrow, formaður í Pedagogfelagnum, heldur, at skipanin við undantøku á økinum riggar eftir umstøðunum væl.
Tað kemur ikki upp á tal, at Pedagogfelagið gongur við til, at teirra verkfallsrættur verður skerdur.
Undantøkini eru fyri í løgtinginum í dag, tí Eyðgunn Samuelsen, landsstýriskvinna í almannamálum, skal svara einum spurningi frá Brandi Sandoy um júst undantøkini
Sí eisini


text:
Í dag hava húsini við Kolbeinagjógv fyri fyrstu ferð fingið reinsað vatn.
Kommunustýrið avsetti pening á fíggjarætlanini fyri 2018 at leggja nýggja vatnleiðing av Strondum til Kolbeinagjógv, soleiðis at húsini við Kolbeinagjógv kundu fáa reinsað vatn.
R-transport, við Rasmusi Frederiksberg, hava staðið fyri arbeiðnum at grava og leggja vatnleiðingina, við hjálp frá arbeiðsmonnunum hjá Sjóvar kommunu.
Í dag bleiv nýggja vatnleiðingin knýtt í vatnleiðingina við Kolbeinagjógv, soleiðis at reinsaða vatnið rann oman í húsini við Kolbeinagjógv.
Myndir frá arbeiðnum at leggja nýggju vatnleiðingina og frá í dag eru at síggja í myndasavninum.


text:
Gull úr goymsluni/
Listafólk og fólk í list
20. august letur framsýningin Listafólk og fólk í list upp á Listasavni Føroya. Úr listagoymsluni eru dýrgripir funnir, ið mynda menniskju.
Goymslan á Listasavni Føroya er á tremur við list – fleiri enn 2000 listaverk. Á framsýningini Listafólk og fólk í list eru verk leitað fram, ið øll hava menniskjalýsing til felags.
Framsýningin fevnir millum annað um andlitsmyndir, strikumyndir og sjálvsmyndir. Alskyns sløg av fólki eru at hitta í verkunum, bæði børn, abstraktar kvinnumyndir og hábærsligir menn. Á framsýningini er eitt breitt úrval av verkum og listafólkum umboðað – alt frá tekningum til bringumyndir, frá S.J. Mikines til Bárð Oskarsson.
Verkini sýnast fram eftir myndevni, soleiðis at møguleiki verður at uppliva ymisku teknikkirnar, listafólkini og samtíðarrákini í einum dynamiskum samanhangi.
Vælkomin á Listasavn Føroya!


text:
Hondbóltsárið 2018/19 er væl í gongd og fyrsti listin við toppskjúttum frá fyrstu umførunum er gjørdur.
Tíðindi
Night Cup í Vestmanna
Á hvørjum ári í heystfrítíðini skipar VÍF fyri Night Cup, sum er kapping fyri U10, U12 og U14. Í ár verður kappingin 18.- 19. oktober.
A-landsliðið úttikið
Nú er greitt, hvussu manslandsliðið verður mannað til dystirnar móti Montenegro og Danmark síðst í mánaðinum. Hópurin varð kunngjørdur á tíðindafundi í høvuðssætinum hjá BankNordik fyri løtu síðan.
Heystkappingin verður leygardagin
Á hvørjum ári er Heystkappingin, sum er kapping fyri gentur og dreingir 10 og 12 ár. Heystkappingin er ein eindags kapping, har tey ungu sleppa at royna seg áðrenn landskappingin byrjar.
Danski hópurin móti Føroyum úttikin
Danmark møtir upp við sínum bestu hondbóltsspælarum móti Føroyum.
Finnland vann við tveimum
A-landsliðið við monnum tapti í dag seinna dystin móti Finnlandi. Úrslitið var 27-25.
Finnland – Føroyar (dystarfrásøgn)
Sum heild ein betri spældur dystur enn í gjár, men spælararnir iðra seg um tapið.
Taptu við fýra málum fyri Finnlandi
A-landsliðið við monnum tapti seinnapartin fyrra venjingardystin móti Finnlandi. Úrslitið var 29-25.
Manslandsliðið í Helsinki
A-landsliðið við monnum fyrireikar seg í hesum døgum til EM-undankappingardystirnar móti Montenegro 24. oktober og Danmark 27. oktober.
Venjingarkapping fyri U10 og U12
Um vikuskiftið verður skipað fyri einari venjingarkapping fyri U10 og U12 hjá gentum og dreingjum.


text:
tirsdag den 27. oktober 2009
Hjá Fotograf
Hey Tit
Nú er langt síðani, so nú má eg skriva okkurt aftur... Nógv er hent síðani eg skrivaði seinast, so nógv at eg ikki fái skriva alt... Men síðst í september kom pápi Shonnu framvið heima hjá okkum at taka myndir av mær... tað var ordiliga stuttligt, sjálvt um eg lat sum at eg ikki tímdi serliga væl.
Onkrar myndir av tí eru her.
Myndirnar sum fotogrtafurin (Claus) tók liggja á heimasíðuni hjá honum.
Annars hevur babba lagt myndir av mær út eisini í fleiri umførum á blogginum hjá sær:
Myndir III
Myndir II
Myndir I
Indsendt af Ninna Hovsgarð í Hjøllum kl. 09.47 Ingen kommentarer:
Etiketter: [dk] Billeder af mig, [fo] Myndir av mær
fredag den 23. oktober 2009
Míne heilt egni bloggur / Min helt egen blog
Hey tit øll / Hej alle sammen
So, nú havi eg fingið mína egnu heimasíðu og blog sum liggur á ninna.hjollum.com ella hjollum.com/ninna ... Eg fari at royna at skriva har og leggja myndir út har heilt skjótt! Hyggi inn javnan!!
/Ninna
=====
Sådan, så har jeg fået min helt egen hjemmeside og blog som ligger påninna.hjollum.com eller hjollum.com/ninna ... Jeg vil forsøge at skrive derude og lægge billeder derud meget snart! Check det jævnligt!!
/Ninna
So, nú havi eg fingið mína egnu heimasíðu og blog sum liggur á ninna.hjollum.com ella hjollum.com/ninna ... Eg fari at royna at skriva har og leggja myndir út har heilt skjótt! Hyggi inn javnan!!
/Ninna
=====
Sådan, så har jeg fået min helt egen hjemmeside og blog som ligger påninna.hjollum.com eller hjollum.com/ninna ... Jeg vil forsøge at skrive derude og lægge billeder derud meget snart! Check det jævnligt!!
/Ninna
Indsendt af Ninna Hovsgarð í Hjøllum kl. 21.00 Ingen kommentarer:
mandag den 27. juli 2009
[fo] So eri eg her!!
Hey tit,
So eri eg her! Eg sparkaði hol á vatnið hjá mammu leygarnáttina kl 0020, og so skumpaði eg verkirnar í gongd kl 0100. Mamma hevði tað nokkso strævið, tí eg var ordiliga ivrig at sleppa út beinanvegin, so eg skumpaði undir verkirnar hvønn 5. min alla tíðina. Tað var eitt sindur ringt at koma út men mamma var ordiliga treisk so út kom eg! Soe... Hey stóra verð og tit øll!!
/Diddan
PS. Eg var 50cm long og vigaði 3310g tá eg varð fødd.
PPS. Babba hevur lagt onkrar myndir av mær út.
Indsendt af Ninna Hovsgarð í Hjøllum kl. 10.11 Ingen kommentarer:
lørdag den 25. juli 2009
Um meg...
Hey
Eg eri ikki komin heilt í verðina enn, men eg komi um tveir dagar (um alt gongur sum ætlað:-) ), og mamma og babba gleða seg, eisini sjálvt um tey eru eitt sindur spent og nervøs um hvussu alt fer at vera :-) - Men tað leggi eg onki í... eg geri sum eg vil inni í búkinum á mammu. Tað er soooo stuttligt at bólta rút herinni, sjálvt um her ikki er so nógv pláss longur... Um eg bólti serliga nógv hoyri eg hvussu mamma puffar utttanfyri - haldi hon heldur meg vera eitt sindur strævnan onkuntíð:) Men nú gleði eg meg mest at koma út at síggja verðina... vit síggjast:)
/Baby
Eg eri ikki komin heilt í verðina enn, men eg komi um tveir dagar (um alt gongur sum ætlað:-) ), og mamma og babba gleða seg, eisini sjálvt um tey eru eitt sindur spent og nervøs um hvussu alt fer at vera :-) - Men tað leggi eg onki í... eg geri sum eg vil inni í búkinum á mammu. Tað er soooo stuttligt at bólta rút herinni, sjálvt um her ikki er so nógv pláss longur... Um eg bólti serliga nógv hoyri eg hvussu mamma puffar utttanfyri - haldi hon heldur meg vera eitt sindur strævnan onkuntíð:) Men nú gleði eg meg mest at koma út at síggja verðina... vit síggjast:)
/Baby
Indsendt af Ninna Hovsgarð í Hjøllum kl. 22.03 Ingen kommentarer:
Abonner på: Indlæg (Atom)


text:
Tað var stórur munur á liðnum hjá Føroyum og Svøríki, sum hittust í høllini á Hálsi. Svenskararnir vóru betur fyri bæði bóltsliga og kropsliga, og tað sást aftur, at hetta vóru hondbóltsspælarar, sum spæla í bestu deildunum í eitt nú Ungarn, Fraklandi, Rumenia og Danmark.
Teir fyrstu tíggju minuttirnar sá gott út hjá Føroyum, men eftir 5-5 og svenskt time out, skrædnaði. Svensku spælararnir runnu okkara um koll. Tær gjørdu feilir og brendu opnar møguleikar. Hvørt einasta mistak, sum føroysku spælararnir gjørdu, varð revsað.
Føroysku spælararnir máttu staðfesta, eins og øll onnur, at Føroyar ikki kunnu spæla upp við bestu h0ndbóltstjóðir í A-landsliðshøpi hjá kvinnum, og at enn er nógv at arbeiða við.
Dysturin endaði við einum 15-33 tapi. Hálvleiksstøðan var 10-19.
Málskjúttar hjá Føroyum:
Anna Brimnes 4
Kristianna H. Joensen 3
Daniella Joensen 2
Agnas Olsen 1
Siw Matras Larsen 1
Tóra Eliasen 1
Bjarta O. Johansen 1
Turið A. Samuelsen
Pernille Brandenborg 1


text:
Tríggjar kvinnur í urtagarðinum.
Høvuðsevnið á tiltakanum Orðum og tónum hjá Sprotanum í Reinsarínum í kvøld varð væl lýst í samrøðu, sum Urd Johannesen stóð fyri. Hon beyð okkum mongu áhoyrarum innum hjá sangarinnuni Eivör, yrkjaranum Marjun S. Kjelnæs og listarkvinnuni Kristinu Joensen. Orsøkin er nýggja fløgan hjá Eivør At The Heart Of A Selkie og nýggja yrkingasavnið hjá Marjun Opna, ið er sprottið úr hesum tríkvinnaða samstarvi, eins og útgávan Slör. - Ein urtagarður, sum Eivör tók til. Í báðum førum hevur Kristina myndprýtt útgávurnar, sum vórðu sýndar uppá veggin. Úr samstarvinum hanga eisini sjey Gustav Klimt-inspireraðir málningar hjá Kristinu í Norðurlandahúsinum.
DR Big Band spælir undir og DR Vokal-Ensamblet syngur á nýggju fløguni. Tónaskaldið er danski Peter Jensen, sum er kapelmeistari í Tivoli, og hevur spælt saman við nøvnum sum Randy Brecker, ið hevur verið stórur alt tað eg minnist. Aktuella verkið súðar frá fyrsta brotið inn og út millum abstraktar flúrar og tað heilt ítøkiliga, onkuntíð triviella, sum vit kenna so væl úr søgnini um Kópakonuna. Ímillum eru spennandi Kingobrot, íð fara sum afturundirgerð og íðukálvar framvið svørtu bjørgunum, har tað dryppar í látrum og hellum. Ljóðmyndirnar eru so stórar, at eg ivist í, um heimligi fløguspælarin kann geva verkinum rættvísi. Fái tann tanka, at eg vildi sæð og hoyrt At The Heart Of A Selkie á konsert við fremmandum fólki langt burturi, kanska á eini hvalastøð á Kamtjakta, meðan stormurin ýlur og elementini dansa. Serliga er tað sterki sangurin Elskaði, sum millum Salt og Kingo fær meg at ríða heilt avstað:
Eg taki náttina aftur
læsi nú upp
velji kuldan og víddirnar
Júst henda sangin framførdi Eivör einsamøll á pallinum í Reinsarínum, og eg verði sum trøllabundin og síggi inn í ein óskrivaðan kovboyfilm, har náttin og víddin er fyri framman hjá reiðmanninum, sum nú hevur sligið nevan í borðið. Kópakonan í Mikladali tolir eisini eitt kynsskifti. Góður tekstur, góður sangur. Og henda lívrunna samanrenning, sum í arbeiðsgongdini hevur gingið báðar vegir millum yrkjara og sangara, kemur greitt og livandi fram í góðu samrøðuni millum kvinnurnar.
Ein góð løta við kópakonuni, sum gevur okkum nýggja fatan og innlit í eitt rúm, sum er eitt markamót millum dýr og menniskja, og samstundis gjøgnumskygt av lyrikki úr Landinum, sum ikki er, og úr Víddunum innaní mær.
Í 2005 arbeiddu Peter Jensen og DR Big Band saman við Eivör, tá fløgan Trøllabundin kom út. DR Vokal-Ensemble, sum nú eisini er við, víðkar munandi um ljóðmyndina, sum næstan er baldýrað. Palle Mikkelborg takkaði einaferð Óla Poulsen fyri at læra seg ljóðið av havinum. Júst ljóðið av havi, skvatl fram við landi og kvinnuróp í fyrsta broti, sum norðmenn kalla lokk, er væleydnað í einum elektroniskum soundscape hjá Morten Büchert. Sjálvt við einsamalla fløguspælaran kenni eg ein feril av streyminum millum oyggjarnar, av gandaðu tokuni og tímiligu klokkuni, sum slar. Og so kemur ein ótilgjørdur Vilhelm Magnussen inn í ljóðmyndina. Vágið, men riggar, tá hann verður samplaður, so hann ikki kenst folkloristiskt uppáklistraður. Góð ferð um landið í ljóði.
Sprotin gevur yrkingasavnið út, og Tutl fløgusavnið.
Til lukku við útgávunum!


text:
Vinir tínir eru eisini mínir
Nýtslan av internetinum til kunning og samskifti hevur rættiliga tikið dik á seg seinastu 4-5 árini. Umframt støðugt vaksandi nøgd av nettøkum kunningartilfari hava sonevnd sosial netverk havt serliga stóra framgongd.
'Ein kollvelting er um at henda, men vit vita ikki, hvat hon fer at hava við sær'. Soleiðis tók ein gestatalari úr Danmark til á samkomu á Landsbókasavninum í maj 1995 í sambandi við, at Føroyar vórðu bundnar í internetið. Á ólavsøku hetta árið varð fyrsta føroyska heimasíðan sett til.
Hesi 13 árini hava havt stórar broytingar við sær. Nú lesa og hoyra vit dagliga tíðindi, søgur, fráboðanir á heimasíðum og portalum hjá fjølmiðlum, stovnum, felagsskapum o.ø. Nógv mest vitjaða føroyska heimasíðan, portal.fo, hevur havt um 450 túsund vitjanir um vikuna higartil í ár. At sláa upp í eini telefonbók og ferðaætlan (í prentútgávu), er um at vera farin tíð hjá mongum - tað munu vera fáir vaksnir føroyingar, sum ikki hava kagað og leitað á heimasíðunum nummar.fo, atlantic.fo og ssl.fo.
Men vit síggja nú eina broyting á netinum, har tvívegis samskifti verður alsamt vanligari, bæði millum brúkaran og stovnar/fyritøkur og millum persónar í ymsum áhugabólkum. Yvirhøvur er einstaklingurin vorðin nógv meiri sjónligur á netinum. Kreativitetur, opinleika, bersøgni og ósmædni seta dám á samskiftið, kanska serliga í tí yngra ættarliðnum. Føroysku kjakstevnurnar á kjak.fo og kvinna.fo eru dømi um tílíkt samskifti.
Hetta nýggja rákið á netinum verður viðhvørt nevnt WEB 2.0, men hetta skal ikki skiljast sum ein nýggj útgáva av tí tøkniliga partinum. Hóast teldurnar gerast fleiri og sterkari, og meiri breiðband er komið til endabrúkaran, so hava funktiónirnar og tann grundleggjandi teknikkurin stórt sæð verið óbroytt seinastu árini.
Tænasturnar í hesum nýggja ráki kunnu býtast í fýra høvuðsbólkar:
- Legg út - být um
- Gerst limur - finn vinir
- Hjálp mær til at skipa og finna
- Dreggja og fóðra
Legg út - být um
Hevur tú teldutøkt tilfar (myndir, video-klipp, framløgur v.m.) kanst tú leggja tað út á netið, so onnur kunnu síggja/hoyra títt tilfar. Vanliga eru hesar tænastur ókeypis og opnar hjá øllum at leita og kaga í. Fyri at leggja tilfar út, mást tú skráseta teg, men tú kanst brúka eitt dulnevni sum høvundanavn.
Til video-klipp er kendasta og mest brúkta tænastan ivaleyst Youtube.com. Har finnur tú eina ørgrynnu av klippum (oftast 2-5 minuttir til longdar), við (privatum) upptøkum av tónleiki og ítrótti, ferðafrásagnum, leiðbeiningum, lýsingum, útmeldingum av alkyns slagi o.a.m. Við leitorðunum 'Faroe Islands' og 'Føroyar' liggja ávikavist 778 og 239 video-klipp á Youtube (í juni 2008). Vert er eisini at nevna heimasíðuna Slideshare.net til glærusýningar (slideshows), har ein ofta kann finna dygdargóðar glærur frá framløgum og fyrilestrum um mong ymisk evni.
Gerst limur - finn vinir
Hvør hevur ikki hoyrt um MySpace og Facebook? Hesar heimasíður hava sum høvuðsendamál at lata fólk skráseta seg, skriva ein eginprofil og knýta vinir, sum eisini eru skrásettir, aftrat sær. Vinirnir kunnu so síggja tilfar hvør hjá øðrum. Og her er so møguleikin fyri, at tínir vinir eisini kunnu gerast mínir vinir.
MySpace.com - við slagorðinum 'a place for friends' - er serliga ætlað yngri fólki við áhuga fyri tónleiki, byrjaði í 2003 og segðist í august 2006 at hava 100 mió luttakarar, og sambært onkrari meting skrásetast fleiri enn 200.000 nýggir luttakarar hvønn dag!
Facebook.com byrjaði sum ein stevna fyri lesandi við eitt universitet í USA, og hevur síðani stovnanina í februar 2004 breitt seg um allan heimin við væl omanfyri 100 mió luttakarum. Heitið 'facebook' verður brúkt um bøkur við studentamyndum frá amerikanskum skúlum og lærustovnum. Nógvir føroyingar eru á Facebook, og varðisliga mett eru í minsta lagi 1000 føroyingar skrásettir, kanska upp í fleiri túsund. Til meiri professionelt netsamband skal heimasíðan Linkedin.com nevnast við 23 mió skrásettum brúkarum.
Hjálp mær til at skipa og finna
Spurningin: Goymdi eg slóðina undir 'Foretrukne/Favoritter'? munu nógvir netbrúkarar her á landi hava sett sær. Í staðin fyri at halda skil á slóðum á egnari teldu, kanst tú brúka serligar tænastur á netinum til hetta endamál. Millum tær kendastu eru Del.icio.us og StumbleUpon.com, har tú kanst goyma tínar egnu slóðir (bookmarks). Vanliga krevst ein skráseting hjá tænastuni og eyka installatión til brósaran. Á nógvum heimasíðum, eitt nú á bbc.co.uk, standa knappar til tílíkar tænastur niðast í greinunum, sum lesarin kann trýsta á fyri at skráseta eina peiking til greinina.
Dreggja og fóðra
Alsamt oftari síggja vit nú ein eyðkendan reyðgulan RSS knapp á heimasíðum hjá tíðindaportalum o.ø., t.d. á uf.fo. Við RSS (Really Simple Syndication) ber til frá t.d. egnari heimasíðu at 'leggja eina slangu' til tíðindaportalin, og so hvørt nýggj tíðindi verða løgd út, vilja t.d. yvirskrift og ein samandráttur eisini síggjast har sum 'slangan' kemur inn á egnari heimasíðu. Eitt dømi er Herald.dk, sum er bygd upp við hópin av RSS-slangum, ið eru lagdur út til danskar fjølmiðlar.
Umframt tær persónligu síðurnar, sum fleiri av nevndu tænastunum bjóðað luttakarunum, eru komnar nakrar serskipanir til at umsita persónligar heimasíður. Nevnast kunnu iGoogle og PageFlakes, har brúkarin kann byggja eina persónliga heimasíðu við 'bingjum', sum hava eina ávisa funktión, t.d. við tíðindum, ítróttarúrslitum, topplistum (innan tónleik og film t.d.), myndum, uppgávum v.m.
Nú vita vit ...
hvat kollveltingin, sum byrjaði fyri 13 árum síðani, hevur ført við sær - í hvussu so er higartil.
Keldur:
- vevmatingarlistin.gallup.fo
- en.wikipedia.org
- Ymsar tænastaheimasíður
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
20. desember 2017Nr. 164
Kunngerð um inntøkutrygd
Við heimild í § 8, stk. 3 í løgtingslóg nr. 132 frá 28. desember 2010 um Trygdargrunn fiskivinnunnar, og við undirtøku frá stýrinum, verður ásett:
Minstaløn
§ 1. Minstaløn verður veitt fiskimonnum, skrásettir í Landsfólkayvirlitinum við bústaði í Føroyum, sum eru mynstraðir við fiskiskipi, sum er 30 tons ella størri og skrásett í Føroyum.
Stk. 2. Persónum, sum vegna útbúgving fyribils hava tilhald uttan fyri Føroyar, og sum frammanundan fráflyting úr Føroyum hava verið skrásettir í fólkayvirlitinum í Føroyum í minsta lagi 5 ár tilsamans, kunnu verða veitt minstuløn sambært ásetingunum í stk. 1, hóast teir ikki hava bústað í Føroyum.
Stk. 3. Minstaløn, sambært stk. 2, verður bert veitt, um neyðugt skjalprógv frá útbúgvingarstaði fyriliggur.
Stk. 4. Fiskimenn, sum eru við fiskiskipum, sum fáa egndar línur úr landi, koma ikki undir skipanina við minstuløn.
Stk. 5. Fiskimenn skulu, fyri at koma undir skipanina við minstuløn, verða løntir samsvarandi galdandi sáttmálum á økinum.
Stk. 6. Tons, sambært hesi kunngerð, merkir tonsatal brutto, BT, ella skrásett brutto tons, BRT, sum til eina og hvørja tíð tilskilað á skipsins málibrævi ella máliprógvi.
Stk. 7. Fiskiskip, ella tess reiðari, hava skyldu at lata Trygdargrunni fiskivinnunnar avrokning fyri hvønn túr, so skjótt avrokningin fyriliggur, og ikki seinni enn 3 mánaðir eftir, at túrurin er endaður. Avrokningin skal eisini upplýsa manning við persónssamleika, og hvat hvør einstakur av manningini hevur fingið í hýru fyri túrin.
Stk. 8. Saman við avrokningini skal fylgja skjalprógv fyri avreiðingarvirðinum. Um eingin avreiðing er, so avrit av veiðidagbókini sum skjalprógv fyri túrin. Annars kann grunnurin krevja onnur neyðug skjalprógv fyri avrokningina.
Stk. 9. Avrokningin kann verða latin talgilt umvegis markamótið hjá grunninum.
§ 2. Minstaløn er kr. 1.050 um dagin.
Stk. 2. Minstalønin verður ikki veitt fyri teir dagar, fiskimaður er heima. Hvør túrur verður roknaður sær.
Stk. 3. Minstalønin verður skerd 100% við tí avrokning, sum maður fær fyri tann ávísa túrin. Frítíðarløn er ikki íroknað avrokningina.
Stk. 4. Minstaløn verður ikki veitt fyri fleiri dagar hvønn túr, enn avvarðandi skip á túrinum hevur brúkt av fiskidøgum.
Stk. 5. Sambært § 10, stk. 1 í løgtingslógini kann Trygdargrunnur fiskivinnunnar nýta upplýsingar frá fylgisveinaskipanini hjá Vørn í málsviðgerð síni av inntøkutrygd.
§ 3. Tá fiskimaður sambært sáttmála eigur frítíðarløn av fiskiparti, rindar Trygdargrunnur fiskivinnunnar frítíðarløn av minstulønini eftir reglunum í løgtingslóg um frítíð við løn.
Mánaðarligur minstiforvinningur til útróðrarmenn
§ 4. Mánaðarligur minstiforvinningur verður veittur til útróðrarmenn, skrásettir í Landsfólkayvirlitinum við bústaði í Føroyum, sum eru á útróðri á føroysku landleiðunum við føroyskt skrásettum fiskiførum, sum eru 110 tons ella minni.
Stk. 2. Persónum, sum vegna útbúgving fyribils hava tilhald uttan fyri Føroyar, og sum frammanundan fráflyting úr Føroyum hava verið skrásettir í fólkayvirlitinum í Føroyum í minsta lagi 5 ár tilsamans, kunnu verða veitt minstaforvinning sambært ásetingunum í stk. 1, hóast teir ikki hava bústað í Føroyum.
Stk. 3. Minstiforvinningur, sambært stk. 2, verður bert veittur, um neyðugt skjalprógv frá útbúgvingarstaði fyriliggur.
§ 5. Fiskifar, sambært § 4, skal hava avreitt í minsta lagi fyri í miðal kr. 240.000 fyri hvønn tilmeldaðan persón seinastu 12 mánaðirnar frammanundan, og í minsta lagi fyri í miðal kr. 25.000 fyri hvønn tilmeldaðan persón seinastu 3 mánaðirnar frammanundan.
Stk. 2. Er talan um nýtt fiskifar ella nýggjan eigara av fiskifari, ið ikki lýkur treytirnar í stk. 1, kann hetta far eftir 3 mánaðir koma undir skipanina, um avreiðingarvirðið í minsta lagi í miðal er kr. 60.000 fyri hvønn tilmeldaðan persón seinastu 3 mánaðirnar frammanundan. Henda regla er galdandi fyri einstaka fiskifarið í 12 mánaðir frá fyrstu tilmelding.
Stk. 3. Avreiðingarvirðið, sambært stk. 1 og 2 kann varðveitast við eigaraskifti.
Stk. 4. Eru treytirnar í stk. 1 og 2 ikki loknar vegna serligar umstøður, kann frávik gerast 2 ferðir í einum álmanakkaári. Umsókn um frávik verður viðgjørt við serligum atliti at meginregluni um, at sannlíkindi eru fyri, at fiskifarið hevði komið undir skipanina, um tað hevði verið í vinnu.
Stk. 5. Frávik, sambært stk. 4, verður bert loyvt, um skrivlig umsókn saman við neyðugum próvtilfari fyriliggur, samanber § 8, stk. 3.
§ 6. Fyri at koma undir skipanina skal bátsformaðurin fyri hvønn mánað lata Trygdargrunni fiskivinnunnar skrivliga tilmelding við navni á fiskifari og manning, undirskrivað av manning og av bátsformanni. Tilmeldingin skal vera Trygdargrunni fiskivinnunnar í hendi í seinasta lagi fyrsta arbeiðsdag í mánaðinum, sum ætlanin er at koma undir skipanina.
Stk. 2. Tilmeldingin kann verða latin talgilt umvegis markamótið hjá grunninum.
Stk. 3. Eftir at freistin í stk. 1 er farin, kann tilmeldaða manningartalið ikki økjast. Kemur nýggjur persónur við á fiskifar fyri annan, ella fer ein av fiskifari, skal skrivliga boðast frá hesum. Tilskilast skal, hvat tíðarskeið viðkomandi persónur skal vera tilmeldaður. Fráboðanir um broytingar skulu vera Trygdargrunni fiskivinnunnar í hendi í seinasta lagi saman við mánaðarligu avrokningunum.
Stk. 4. Verður tilmeldað fiskifar selt ella endaliga tikið úr vinnu, steðgar veitingin av minstaforvinningi frá hesum degi. Skylda er at boða frá hesum í seinasta lagi saman við mánaðarligu avrokningunum.
Stk. 5. Manning á fiskifari, sum kemur undir skipanina við minstaforvinningi, kann ikki í sama mánaði koma undir hesa skipan við fleiri fiskiførum, ella skipanina við minstuløn í sama tíðarskeiði.
Stk. 6. Verður ein tilmeldaður persónur mynstraður við øðrum skipi, endar øll hansara tilmelding til minstaforvinning frá hesum degi.
§ 7. Mánaðarligur minstiforvinningur til útróðrarmenn er kr. 18.500.
Stk. 2. Minstiforvinningurin verður skerdur lutfalsliga í mun til tilmeldaðar dagar, túrar umborð og við 100% av tí inntøku, sum útróðrarmaðurin hevur forvunnið í fiskiparti og A-inntøku, fyriuttan minstaforvinningin.
Stk. 3. Fiskipartur verður roknaður soleiðis:
1) Sum felagsfrádráttur verður loyvdur ein botnfrádráttur av bruttoavreiðingarvirðinum.
2) Botnfrádrátturin fyri hvønn tilmeldaðan persón hvønn túr kann í mesta lagi vera kr. 3.000 við línu og kr. 1.500 við øðrum reiðskapi, tó kr. 500 á hummaraveiðu.
3) Frádrátturin kann tó ikki vera hægri enn avreiðingarvirðið hvønn túr sær. Fleiri avreiðingar sama dag verða roknaðar sum ein og sami túrur.
4) Av nettoavreiðingarvirðinum eigur manningin 45% til javnbýtis.
5) Tilmeldaðir persónar, sum ikki eru við á túrinum og persónar, sum ikki eru tilmeldaðir, eru hvørki við í frádráttinum ella býtinum.
Stk. 4. Fyri A-inntøku verður minkingin sambært stk. 2 roknað í mun til ta upphædd, sum útróðrarmaðurin sambært samtíðarskattaskipanini hevur fingið útgoldið í mánaðinum, sum minstiforvinningur verður veittur fyri, uttan mun til nær henda inntøka er forvunnin, undantikin er útgoldin minstiforvinningur.
Stk. 5. Av minstaforvinningi verður ikki veitt frítíðarløn.
§ 8. Mánaðarligur minstiforvinningur verður avroknaður umleið tann 15. í mánaðinum eftir, at hann er vunnin.
Stk. 2. Tilmeldað fiskiskip, ella tess reiðari, hava skyldu at lata Trygdargrunni fiskivinnunnar allar avrokningar so skjótt sum gjørligt eftir mánaðarlok og ikki seinni enn 3 mánaðir eftir, at mánaðurin er lokin. Avrokningin skal eisini upplýsa manning við persónssamleika, og hvat hvør einstakur av manningini hevur fingið í hýru fyri túrin.
Stk. 3. Sama tíðarfreist er galdandi fyri umsókn um frávik, samanber § 5, stk. 4.
Stk. 4. Avrokningin kann verða latin talgilt umvegis markamótið hjá grunninum.
Mótrokning
§ 9. Sambært § 11, stk. 3 í løgtingslógini kann Trygdargrunnur fiskivinnunnar, í sambandi við útgjald av inntøkutrygd, mótrokna krøv, sum grunnurin hevur móti viðkomandi fiskimanni fyri ov nógv útgoldna inntøkutrygd og onnur gjøld í hesum sambandi.
Gildiskoma
§ 10. Henda kunngerð kemur í gildi 1. januar 2018.
Stk. 2. Samstundis fer úr gildi kunngerð nr. 61 frá 19. mai 2016 um inntøkutrygd.
Fiskimálaráðið, 20. desember 2017
Høgni Hoydal (sign.)
landsstýrismaður
/ Rógvi Reinert (sign.)


text:
Ingi Samuelsen
29.10.2015 - 10:15
Her eina viku eftir skúlaáopið í Trolhättan í Svøríki, kunnu næmingarnir nú aftur koma á kaffistovuna á skúlanum, har tey eisini hava møguleika at vera saman um sorgina.
Kronan-skúlin hevur annars verið stongdur síðan sorgarleikin, men er í dag lutvíst latin uppaftur, eitt nú við at geva næmingum atgongd til kaffistovuna, sum er eitt slag av frítíðarheimi fyri ungfólk í býlinginum.
Tað verður ikki ein heilt vanligur dagur á kaffistovuni, tí eyka fólk er kallað til fyri at stuðla teimum ungu at tosa um hendingina í farnu viku.
Tað er ein vika síðan 21 ára gamli Anton Lundin Petterson, fjaldur handan skort, fór inn á Kronan skúlan við einum svørði og drap ein næming og ein hjálparlærara.
Undirvísingin á skúlanum byrjar ikki aftur fyrr enn mánadagin, og tá verður vaktarhald við skúladyrnar, skrivar Danmarks Radio. Eisini inni í skúlanum verða varðhaldsfólk til staðar, og tað vera tey so leingi tað verður hildið at vera neyðugt.
Svenska løgreglan hevur tosað við ein hóp av vitnum til sorgarleikin. Við at fylgja blóðsporum er komið fram, at ungi gerningsmaðurin drap tað fyrsta offrið, læraran, júst sum hann var komin til skúlan.
Tað er eisini komið fram, at gerningsmaðurin stillaði upp til myndatøku saman við tveimum næmingum eftir at hann hevði dripið fyrsta offrið, skrivar Aftonbladet.


text:
At hækka studningin er at fjala veruligu lestrarkorini
Politikkur28-11-2017 - 07:43 - Jóanis Albert Nielsen
Í síðstu viku gjørdist greitt, at um játtanin til Setrið ikki hækkar munandi, so verður eingin upptikin til lestur í 2018. Hetta boðaðu Sigurð í Jákupsstovu, rektari á Setrinum og Ólavur Ellefsen, stýrisformaður frá í skrivi.
Alsamt fleiri vilja lesa á Setrinum, men hava ikki møguleikan, tí útbúgvingartilboðið er ikki so stórt. Tískil mugu tey ungu av landinum at nema sær útbúgving.
Kortini hevur Setrið staðið í vøkstri seinastu árini. Virksemið er vaksandi, og fleiri og fleiri lesandi eru á Setrinum. Hetta er ein stór framgongd fyri Føroyar sum samfelag, ið áður hava verið merktar av lítlum áhuga at lesa í Føroyum. Men hóast Setrið økir um virksemið og tekur fleiri og fleiri lesandi inn, so fylgir fíggingin ikki við virkseminum.
Nú boðar Setrið frá, at við hetta lag noyðist Setrið at gera øgilig sparitiltøk fyri at fáa tað at bera seg fíggjarliga. Ein álvarslig avleiðing kann vera, at eingin verður upptikin til lestur í 2018. Í 2017 fingu 275 lesandi lestrarpláss á Setrinum í boði. Um vit rokna við, at sami eftirspurningur er at lesa á Setrinum komandi ár, so er hetta at rokna sum at biðja 275 fleiri fara av landinum at lesa, heldur enn at vera verandi.
Vit fegnast sjálvandi um, at fíggjarkorini hjá hægri lesandi í Føroyum eru batnað hetta samgonguskeiðið, men tað er lætt at hækka studningin og geva lesandi í Føroyum tólvta mánað afturat, tá ið alsamt færri lesandi verða í Føroyum, um hendan støðan verður veruleiki. Tað er eisini skiljandi, at ferðastuðulin til lesandi uttanlands verður lækkaður, tá ið alsamt fleiri umbønir um ferðastudning verða í framtíðini.
Fróðskaparsetur Føroya hevur altíð havt stóran týdning fyri Unga Tjóðveldið, og hevur tað eisini verið eitt av hjartamálum Tjóðveldis. Á flokstingi hevur Tjóðveldi fyri knøppum hálvum ári síðan samtykt uppskot hjá Unga Tjóðveldinum um at arbeiða fyri, at Setrið verður raðfest munandi. Áður er játtan til Setrið hækkað, tá ið Tjóðveldi hevur sitið við valdið, og hesa gongd mugu vit eisini síggja nú! Tað er alneyðugt at vaksandi virksemið á Setrinum heldur áfram – hetta byggir land og skapar trivna.
Landstýriskvinnan í mentamálum, Rigmor Dam má biðja løgtingið um eyka fígging til Setrið, so at støðan í 2018 ikki verður óbøtilig. Hetta er alneyðugt, skal virksemið á Setrinum halda fram.
Vegna Unga Tjóðveldið
Hervør Pálsdóttir, næstforkvinna


text:
Mum's nightout og bindicafé
mentan01-11-2017 - 15:41 - Jóanis Nielsen
Hóskvøldið kl. 8 verður tiltak fyri mammur.Barbara Joensen, ið er frá USA og er gift Marna Joensen úr Sørvági, skipar fyri einum kvøldi fyri mammur at børnum, frá nýføðingi til 16 ár.
Eitt kvøld við práti og hugna og møguleika fyri at keypa sær av tí ið café Manna hevur at bjóða.
Tosað verður bæði á enskum og føroyskum.
Eitt líknandi tiltak var 18. okt. og var tað væl móttikið og hugnaligt.
Tiltakið er frá kl. 20 til 22.
Allar mammur eru vælkomnar.
Bindicafé
Leygardagin 4. nov. Kl. 10 skipar Handalag fyri bindicafé á café Manna í Miðvági.
Høvi verður at keypa sær morgunmat.
Øll eru vælkomin, eisini um ein ikki er limir.
Handalag vil við hesum tiltaki bjóða til eina hugnaliga løtu, við ella uttan stokkar.
So øll eru vælkomin.


text:
70 ÁRA DAGUR ÍSRAELS - nógv fólk savnað í miðbýnum
Kristiliga Tíðindatænastan v/pjd - gjaranes@gmail.com - Tíðndaskriv 05.06.2018
Tú kanst hoyra tíðindainnslagið her:
https://r7.fo/news/10506/kristilig-tidindi-68-kristiliga-tidindasendingin-vid-poul-johan-djurhuus
__________________________________________________________________________________
70 ÁRA DAGUR ÍSRAELS
- nógv fólk savnað í miðbýnum
Vinafelagið Føroyar-Ísrael skipaði fyri hátíðarhaldi á Vaglinum í Havn tann 14. mai í samband við at Ísrael hendan dagin varð endurstovnað fyri sjeyti árum síðani. Tvær røður vóru undir hátíðarhaldinum. Teir, ið talaðu vóru Svenning av Lofti og Avi Lipkin, ið er jødi, búsitandi í Ísrael, føddur og uppvaksin í Amerika.
Svenning av Lofti hugleiddi um søgu Ísraels til dagin í dag. Og meðan hann umrøddi 14. mai 1948, dagin táið David Ben Gurion las yvirlýsingina um nýstovnaða státin Ísrael, sipaði Svenning til orð Esaiasar profets, ið profeterar um knappligu stovnan Ísraels: "Hvør hevur hoyrt slíkt! Hvør hevur sæð tess líka! Verður land borið í heim eftir einum degi! Verður tjóð fødd eftir einari løtu." Es.66,8v.
Heini Lützen og systir hansara sungu á hebraiska málinum, m.a ísraelska tjóðsangin. 7-800 fólk vóru samankomin á torginum frammanfyri býráðshúsini í Havn hendan dagin. Stórt sjálvtøkuborð við heimabakaðum køkum, te, kaffi og øðrum góðum var øllum til taks.
Svenning av Lofti endaði taluna við eini røð av søguligum staðfestingum:
· Gud Ísraels er eisini okkara Gud.
· bíblian er skrivað av jødum.
· fyrstu 12 lærisveinar Jesusar vóru jødar.
· fyrsta nýtestamentliga samkoman vóru jødar.
· og Jesus, frelsari okkara, var jødi.
Gud signi Føroyar - Gud signi Ísrael!


text:
Danski arbeiðsrætturin segði hósdagin í farnu viku dóm í málinum millum Smyril Line og danska fakfelagið 3F.
Málið snýr seg um, at 3F hevði fráboðað eitt verkfall, so Norrøna ikki kundi leggja at í Hirtshals, um Smyril Line noktaði at undirskriva ein sáttmála, sum hevði havt við sær, at havnaarbeiðarar úr landi surra og tryggja farmin umborð á Norrønu. Hetta arbeiði verður í dag gjørt av manningini, og Smyril Line helt fast við, at soleiðis skuldi tað framhaldandi verða, og at verkfallið var ólógligt.
Smyril Line vísti á, at manningin umborð á Norrønu longu er fevnd av sáttmálanum millum Reiðarafelagið fyri Farmskap og Føroya Fiskimannafelag. Eitt danskt fakfelag kann tí ikki krevja, at arbeiði umborð av Norrøna skal gerast av limum í donskum fakfelag, í hesum førinum 3F, og at sáttmáli skal gerast fyri økið.
Eisini vísti Smyril Line á, at tað hevur alstóran týdning fyri trygdina, at farmur er surraður og tryggjaður rætt, og at hetta tí skal hoyra undir ábyrgdarøkið hjá skiparanum. Hini reiðaríini, sum leggja at í Hirtshals, nýta somuleiðis sína egnu manning til hetta arbeiðið.
Danski arbeiðsrætturin gav Smyril Line viðhald. Dómurin sigur, at Smyril Line hevði rætt til at nokta at skriva undir sáttmála við 3F, sum fevnir um, at surring og trygging umborð á Norrønu skuldi gerast av havnaarbeiðarum úr landi.
Verkfallið, sum 3F hevði fráboðað, var sostatt ólógligt.
Kontakt: Annfinn V. Hansen, formaður í Reiðarafelagnum fyri Farmaskip, tel. 239590


text:
Ægir er í løtuni í stórari kapping í Frankaríki og í morgun kom fyrsta heiðurstekin til okkara svimjarar. Tað var Signhild Joensen, sum endaði á einum flottum triðja plássið og fekk steyp til ognar. Hetta var í 200 metur rygg og hevði hon tíðina 2:11.81. June Jósveinsdóttir hevur tikið myndina og eru tit vælkomin at Les meira…
Filmsklippið í KVF um Spinnaríið verður sett í stand
Kringvarp Føroya hevði hósdagin eina sending um gamla Spinnarínum, har Dávur Winther forkláraði um húsið. Spinnaríið bleiv bygt 1946 og var tað J.F.Kjølbro sum lat tað byggja. Teir seinastu sum høvdu vinnu í Spinnarínum var Klaksvíkar Timburhandil, hygg eftir filmsklippinum, klikk her: “Spinnaríið verður sett í stand”. SáH
Áhugaverd sending um Winnie og Hans Berg um pínu í KVF
Kringvarp Føroya hevði í vikuni eina áhugaverda sending um Winnie úr Tórshavn og Hans Berg úr Klaksvík um pínu. Navni á sendingini var “Ongin dagur uttan pínu” og hava Dagmar Joensen Næs og Jónfinn Steenberg gjørt sendingina. Hygg eftir sendingini, klikk her: “Ongin dagur uttan pínu”. SáH
Líðhamar landaði 10.520 pund og Norðsøki landaði 10.180 pund.
Um 10 tíðina í morgun kom Líðhamar á Klaksvík. Teir høvdu roynt við línu norðanfyri og høvdu 10.520 pund. 4.600 pund toskur, 5.800 pund og restin var annar fiskur. Veiðan var boðin út á Fiskamarknaðinum Føroyar og landa bleiv til N.F.C.S. Kl. 13.00 kom Norðsøki og hann landaði eisini til N.F.C.S. og høvdu teir 10.180 Les meira…
Ægir vann Reysta kappingina
Tað gongur framúr hjá Ægir fyri tíðina. Fyri tveimum vikum síðani vann Ægir stórt “Ægir Open” í Klaksvík og seinasta vikuskiftið vann Ægir Reysta kappingina í Lorvík. Tað vóru 121 svimjarar úr 6 feløgum og kappast bleiv í 26 kappingum, kappingin var fyri okkara yngstu aldursbólkar. Her úrslita listin, klikk her: “Reysta stevna 2018” Besti Les meira…
Virkin eldri seta sín dám á býarmyndina
”Virkin eldri” er vorðið eitt afturvendandi og vælkent hugtak, og sæst tað aftur í býarmyndini, at fólkapensjónistar í Norðoyggjum hava fjølbroyttar møguleikar, tá ið tað kemur til hugna, venjing og samveru. Alex Sólstein er ein av teimum 40-50 pensjónistunum, sum dúgliga møta til eginvenjing í venjingarhølunum hjá Ven og virka á Kjalarvegnum. Venjingarhølini eru opin Les meira…
Nógvur vindur og nógv regn í løtuni
Var ein lítlan biltúr í Klaksvík fyri løtu síðani og tá var nógvur vindur og sera nógv regn. Landsverk boðar frá, at tað hvassur vindur og í hvirlunum upp til 32 m/s, tað er í Hvalba. Í Klaksvík er ikki so nógvur vindur, men hvirlurnar kunnu gott vera eitt sindur harðar. Her koyrilíkindini kl. 05:51
Føroyar er tað mest dálkandi landið í heiminum?
Í longri tíð havi eg roynt at funnið data fyri CO2 útlát fyri Føroyar. Men í D&V í kvøld vóru tølini løgd fram. Og havi eg nú gjørt eina stabbamynd fyri CO2 útlát hjá nøkrum dálkandi londum. Tølini eru tikin frá BP Statistical Review of World Energy 2018, og so havi eg funnið fram til Les meira…
So eydnaðist tað, U17 dreingirnir vunnu bronsuna
Flogbóltur: U 17 dreingirnir vunnu bronsuna So eydnaðist tað! Dreingirnari á U 17 lansliðnum vunnu fyri løtu síðani Bronsuna í altjóða Norðurevropisku kappingini í flogbólti – NEVZA – sum í hesum døgum er í Ikast. Dysturin var ímóti Svøríki og megnaði føroyska liðið at vinna dystin 3-1, aftir at teir í øðrum setti mistu takið Les meira…
Grønir bilar og svartari flota
Síðstu dagarnar hevur verið nógv fokuserað uppá grøna orku. Politikarar eru spurdir, um teir fara at keypa nýggjan bil við grønari orku. Eg kann her upplýsa, at bilar standa fyri 10 % av útlátinum. Haldi at skipaeigarar hóskandi skuldu blivið spurdir, um teir hava ætlanir um at skifta skipini út. Tað er ikki óhugsandi, at Les meira…


text:
Grundstykkir í Klaksvík og á Norðoyri til sølu
Grundstykkir í Klaksvík til sølu
Grundstykki á Norðoyri til sølu
Lagalig fígging
Talan er um óbygd grundstykkir. Grundstykkini verða boðin út við áheitan um at geva tilboð sambært nærri ásettum treytum í boðskjali, sum fæst við at venda sær til Norðoya Sparikassa.
Sparikassin bjóðar ein pakka við serliga lagaligari fígging
í sambandi við keyp av hesum grund-stykkjunum: Stovning og avgreiðsla er ókeypis og sparikassin rindar fyri skeytið og tinglýsing av skeytinum (bert galdandi um keypari tekur av fíggingartilboðnum frá sparikassanum). Sparikassin bjóðar eina serrentu uppá 2,5 %, sum er variabul. Rindast skal ikki veg- og
kloakkgjald fyri grundstykkini. Eginfíggingin er í minsta lagi kr. 10.000.
Prísuppskotið fyri grundstykkini er kr. 380 fyri fermeturin. Til dømis er prísuppskotið fyri eitt grundstykki, ið er 516 fermetrar, kr. 196.080.
Á grundstykkjunum eru tinglýstir servituttir. Talan er um somu servituttir, sum álagdir eru av Klaksvíkar Kommunu í sambandi við, at sparikassin yvirtók grundstykkini. Teksturin kann fáast við at venda sær til tinglýsingina (á Umhvørvisstovuni) ella til sparikassan.
Ynskir tú at hoyra nærri, ert tú vælkomin at tosa við okkum
og vit finna eitt áramál og lánsgjald, sum hóskar til tín.


text:
Orð: Magnus B. Malmstedt, Abraham Falk
Lag: Jean-Jacques Rousseau, Paul Ami Bost
Týtt: Jákup Olsen
1. Opið Guds elskandi hjarta man standa,
enn finna syndarar opnan hans favn;
hví vilt tú longur tá drála í vanda,
tá tú kanst ankra í tryggastu havn?
Orkar tú longur í syndini liva,
tá ið tú bjarging og frælsi kanst fá?
Vilt tú enn bera hin nívandi iva,
tá tú í trúnni kanst trygdina ná?
2. Monnum til frelsu varð Jesus jú givin,
okkara synd hann á krossinum bar,
har hann til síðst var so hagreiddur blivin,
at ikki menniskjum líkur hann var.
Skálina beisku at botni hann tømdi,
okkara skuldarbræv kvittaði hann,
lívið læt dómarin fyri tey dømdu,
við sínum deyða hann lív okkum vann.
3. Komið tí sálir, ja, syndarar armir!
Dupult fæst her fyri brek, fyri brest;
sár kunnu grøðast, og stillast kann harmur,
leinkjaða likam kann her verða leyst!
Er tað tá beint, at tú longur vilt vera,
har sum tær halda tey hindrandi bond?
Jesus teg frían og reinan skal gera,
alt verður bøtt av hans frelsandi hond.
4. Jesus, mín trúfasti Harri og Kongur,
øllum tú vanst mær, eg taki ímót!
Ei vil eg tærast av ivanum longur;
tú hevur lovað at leiða mín fót.
Fyrr skal ein móðir sítt bróstabarn gloyma,
fyrr enn títt hjarta er stongt fyri mær;
tí vil eg ikki í vantrúnni droyma –
fuglurin frelstur úr felluni varð!


text:
Margarinfabrikkin fevnir um ein stóran aldursbólk, frá børnum í 3.flokki til tey ungu upp til 18 ár, eisini hava vit eitt stórt samskifti við foreldur hjá okkara limum og vinum. Við einum stórum málbólki fylgja eisini nógvar samrøðir um óendalig evnir, spurningar, hendingar og annað sum rørir seg millum okkara børn og ungu. Tað er altíð okkurt áhugavert evni, sum vit ynskja at seta meira fokus á og skapa eitt kjakrúm til, summi evnir eru løtt at fara um meðan onnur eru tung og krevja rúman og tolsemi.
Komandi mánaðarnar hava vit fleiri spennandi, stuttligar, áhugaverdar, rørandi og læruríkar fyrilestrar á skránni, bæði fyri almenninginum og teimum, sum dagliga brúka húsið.
Ein skrá kemur seinni


text:
Klaksvíkingur er nýggjur høvuðsungdómsvenjari hjá ÍF
ÍF hevur sett nýggjan høvuðsungdómsvenjara.
ÍF hevur sett nýggjan høvuðsungdómsvenjara. Talan er um ungdómsvenjara, sum í fleiri ár hevur virkað sum høvuðsungdómsvenjari hjá KÍ.
Jóan Pauli Jacobsen verður høvuðsungdómsvenjari hjá ÍF komandi tvey árini. Jóan Pauli hevur A-venjaraútbúgving umframt, at hann hevur nógvar venjararoyndir m.a. sum høvuðsungdómsvenjari hjá KÍ.
- Eg havi verið venjari í 25 ár, harav 7 sum høvuðsungdómsvenjari. Mest sum øll árini í KÍ, so eg haldi, at bæði eg og KÍ hava brúk fyri onkrum nýggjum í eina tíð. ÍF er júst flutt niður úr bestu deildini og hevur brúk fyri einari nýggjari byrjan. Eg havi royndir frá 2009, tá KÍ flutti niður og júst tær royndirnar kunnu kanska koma ÍF tilgóðar komandi árini, sigur Jóan Pauli Jacobsen um orsøkina fyri, hví hann hevur valt at taka hesa avbjóðingina í ÍF á seg.


text:
Sjómannadagurin 201414-08-2014
Sjómannadagur verður leygardagin 23. august, men árliga tiltakið fer av bakkastokki longu mánakvøldið kl. 19.00 við fyrilestri á deildini hjá Eik í Klaksvík
Krúnborg keypt Mest frá Eik25-07-2014
Eik Banki hevur gjørt avtalu við P/F Krúnborg um sølu av Mest samtakinum. Avtalan fevnir um skipasmiðjurnar í Tórshavn, Skála og Vestmanna, verkstaðin í Runavík og Pam Offshore Service. Samtakið hevur um 400 starvsfólk
Uttanlands at lesa?21-07-2014
Les blogguna hjá Evu Brekkstein, leiðara á Ungdómsdeildini, við góðum ráðum til tín, sum ætlar tær uttanlands at lesa
Pisudagar í Eik21-07-2014
Aftur í ár skipa MFS, ASK og og Eik fyri pisudøgum fyri ung, sum fara av landinum at lesa
Tryggingarfelagið Føroyar og Eik Banki stuðla langhylinum21-07-2014
Tryggingarfelagið Føroyar og Eik Banki hava gjørt stuðulsavtalu við Grunnin Pálshøll um nýggja langhylin í Vági, og verða tískil millum stóru stuðlarnar til langhylin í Vági


text:
Bókin er á høgum fakligum støði, og tilfarið er grundað á viðurkend granskingarúrslit, ið eru fingin til vega í altjóða høpi og í Føroyum. Bókin hevur fastan bygnað, so tað er lætt hjá lesaranum at finna upplýsingar, leita og samanbera í tekstunum. Myndateksturin er so háttaður, at hann saman við bókatekstinum og myndunum ger bókina nýtiliga á ymsum stigum í undirvísingini. Jenny Lydersen hevur skrivað myndatekstin.
Á bókini verða djórini lýst hvørt eftir annað, sum tey verða flokkað djórafrøðiliga, og øll djórini verða lýst og viðgjørd við 6 høvuðsspurningum. 1. Hvussu sær hann ella hon út? 2. Hvussu víða reikar hann/hon, og hvar heldur hann/hon til? 3. Hvørjum livir hann/hon av? 4. Lívsháttur. 5. Hvussu nørist og mennist hann/hon? 6. Stovnsmeting og veiða. Eftir inngangin til hvønn djóraflokk er eitt skipað yvirlit, har ið øll djórini í teimum ymsu djóraflokkunum í ÿtnorði eru tikin uppí. Aftast í bókini er eitt yvirlit við djóraheitum á føroyskum, latínskum, enskum, donskum, norskum, íslendskum og grønlendskum, orðalýsingar, styttingar og bókmentalisti.
Súgdýr, ið Harry Davidsen hevur týtt, hevur m.a. frásagnir um apur, hvalir, kópar, bjarnir og kamelar. Dentur ...


text:
Neytamykju-vinnaraseðilin 20. oktober 2018 | TB
Aðalfundur 23. oktober 7. oktober 2018 | TB
Vinnarin av lutaseðlasølu hjá U13 1. oktober 2018 | TB
Neytamykjukapping og basarur 24. september 2018 | TB
Heilsufótbólturin byrjar aftur 18. september 2018 | TB
AB fór við øllum í hurlivasanum 17. september 2018 | Jens Rói Sørensen
Væleydnaður fótbóltsskúli17. august 2018 | TB
So gjørdist fótbóltsskúlin liðugur fyri í ár. Byrjað var sunnudagin, og ikki færri enn 160 børn hava luttikið í ár! Hettar er sostatt størsti fótbóltsskúlin, ið okur enn hava skipað fyri.
Hvørt ár royna okur at fáa onkran spennandi útlendskan … Les meira
Heilsufótbóltur aftur á skránni17. august 2018 | TB
Heilsufótbóltur verður við Stórá aftur í heyst og vetur. Hetta er eitt sera gott høvið hjá øllum at stuttleika sær, samstundis sum ein íðkar fótbólt.
Gransking vísur, at fótbóltsspæl hevur gagnligari heilsu-árin og rakar breiðari enn renning, svimjing og venjing … Les meira
Eykaaðalfundur 30. august8. august 2018 | TB
Útsetti eykaaðalfundurin hjá Tvøroyrar Bóltfelag verður 30. august. Hann verður í hølum felagsins við Stórá klokkan 19.00.
Til umrøðu er fótbóltssamstarvið við FC Suðuroy og Bóltfelagið Royn.
Kappingar á jóansøku25. juni 2018 | TB
Sjálvt um jóansøkan í ár var hildin í Vági, høvdu okur eisini nógvar kappingar heima við Stórá.
Leygardagin vóru tað U7 børnini, U11 dreingir, U13 gentur og annað U13 dreingjaliðið hjá okkum, ið vóru í gongd.
Hjá U7 vóru B36 … Les meira
Eykaaðalfundurin útsettur24. juni 2018 | TB
Eykaaðalfundurin, ið var settur til at vera hin 28. juni er útsettur í óásetta tíð.
Nærri boð verða givin um nær ein møguligur eykaaðalfundur verður hildin.
Javnur dystur, men onki stig19. juni 2018 | Jens Rói Sørensen
Klaksvíkingar fingu tað teir komu eftir. Uttan at vísa stórvegis spæl ella álopsvilja, so endaði dysturin við einum súrum 0-1 tapi til stórsatsandi KÍ. Eftir nakrar dystir har TB/FC Suðuroy/Royn hava sæð moyrir út og úrslitini minni góð, so má … Les meira


text:
Lógargrein 32 í Barnarættindasáttmálanum sigur, at børn ikki mugu hava arbeiði, sum forðar teimum í at ganga í skúla, sum er vandamikið fyri heilsuna hjá teimum, ella sum misnýtir tey peningaliga.
Nógv ung fólk í Føroyum arbeiða uttan fyri skúlatíð. Høvuðsreglan er, at tú skalt vera minst 15 ár fyri at arbeiða. Tó kunnu ung, sum eru fylt 13 ár hava ymiskt lættari arbeiði uttan fyri skúlatíð.
Tað eru reglur fyri, hvussu nógvar tímar um dagin ung kunnu arbeiða, hvussu seint tey kunnu arbeiða, og hvørjum tey kunnu arbeiða við. Tað er týdningarmikið, at ung ikki arbeiða ov seint út á kvøldið, soleiðis at tað gongur út yvir skúlagongdina. Ung mugu heldur ikki dragsa og lyfta ov tungt, soleiðis at tey oyðileggja sær heilsuna. Ung hava eins og onnur rætt til at hava støðg í arbeiðstíðini.


text:
Nýggjastu tíðindini
Melda til tíðindabræv
Tíðindi - 13. november 2017
Meðan B36 vann flest heiðursmerkir samanlagt, so vunnu grannarnir úr HB flest gull. Og fyri fyrstu ferð í nógv ár endaði einki metall av fínasta slag í KÍ, sum kortini vann nógv heiðursmerkir í 2017
Dreingir U16 hjá HB, sum vunnu steypakappingina og FM 2017 - Mynd: Hans Erik Danielsen
Kappingarárið 2017 er av, og vinnararnir í øllum deildum og kappingum eru funnir. Og um hugt verður eftir heiðursmerkjabýtinum, so hilnaðist árið serliga væl fyri HB, B36 og KÍ. Men fyri fyrstu ferð í nógv ár, endaði einki gull í Klaksvík.
Samanlagt vann B36 flest heiðursmerkir, meðan HB vann flest gull. Teir reyð-svørtu í Gundadali vunnu fimm gull, tríggjar silvur, og tvær bronsu. B36 vann tríggjar gull, eina silvur, og sjey bronsu.
Nummar trý í samlaða yvirlitnum gjørdist EB/Streymur, sum vann tríggjar gull og ein silvur. Tó skal viðmerkjast, at tær tríggjar gullkrónurnar vórðu vunnar í samstarvi við Skála.
Nógv heiðursmerkir vórðu eisini vunnin til Klaksvíkar, men fyri fyrstu ferð í nógv ár endaði einki gull í KÍ. Talan gjørdist kortini um 9 medaljur samanlagt – sjey silvur og tvær bronsu.
Yvirlit yvir allar meistarar og steypavinnarar fyri kappingarárið 2017 sæst her: Meistarar og steypavinnarar 2017


text:
Iran er størsta land í Miðeystri, sum ikki er arabiskt, og meginparturin av fólkinum er ættaður frá persum. Í gomlum døgum æt landið Persia, og tað var einaferð miðdepil í stóra Persaríkinum. Persiska málið er úr teirri tíðini og er móðurmál hjá flestum iranum. Mitt í Iran, ímillum Zagrosfjøll og Elburzfjøll, er stórur háslætti. Í 1979 var islamsk kollvelting í Iran, síðsti shahurin í landinum mátti fara í útlegd, og Iran varð skipað sum islamskt lýðveldi. Olja er týdningarmesta útflutningsvøra í Iran.
Khomeini Ayatollah var høvuðssmaður fyri iransku kollveltingini og var politiskur og átrúnaðarligur oddamaður í Iran, til hann doyði í 1989. Shahurin hevði roynt at broytt Iran eftir vesturlendskum fyridømi; men Khomeini skipaði landið eftir islamskum lógum og siðum. Iranar tóku við hansara hugsjónum, og landið verður enn styrt soleiðis.
Moskan er halgidómurin hjá muslimum. Á øllum moskum er høgt moskutorn, nevnt minaret, haðan tey trúgvandi verða kallað til bøn fimm ferðir um dagin. Mangar moskur eru vakurt prýddar við úrtøkiligum mynstrum og skriftstøðum úr Koranini, heilagu bók islams. Eftir islamskari lóg er ikki loyvt at mála myndir av livandi verum, tí muslimar skulu bara tilbiðja ein gud, Allah, og tað er hann, ið hevur skapað alt lív.
Minni enn helvtin av lendinum í Iran er nýtiligt búnaðarlendi og bara, um vatn verður veitt á tað. Soleiðis hevur verið dyrkað í øldir, og til tess at fáa veitt vatn á dyrkilendi hava teir byrgt áir, grivið brunnar og qanatir. Qanat er vatnveiting, sum úr keldum er grivin undir jørð at dyrkilendinum. Summar eru meiri enn 40 km langar.
Seinastu árini hevur Iran lagt seg eftir at gerast sjálvbjargið við landbúnðarvørum, so at landið sleppur undan at flyta inn matvørur; og tí hevur doyur verið lagdur á at dyrka meiri grøði, t.d. korn, te og bummull. Tó eru enn mangir bøndur, ið halda neyt, seyð og geitir.
Iran er heimsgitið fyri síni handvovnu teppi. Teppini eru úr tíggjutúsundtals ulltræðrum, sum verða vovnir í vøkur mynstur. Vevararnir lata við vilja altíð smá lýti verða í teppunum, tí at muslimar trúgva, at bara Allah er fullkomin. Teppi eru næststørsta útflutningsvøra í Iran, bara oljan gevur meiri av sær.
Ímillum Evropa og Arabianes er landøki, sum verður nevnt Miðeystur; her eru londini Ísrael, Libanon, Jordan og Sýria. Tað var her, at nakrar av fyrstu mentanum í heiminum vórðu til, og tað var eisini her, at teir tríggir heimsátrúnaðirnir - jødadómur, kristindómur og islam, kyknaðu. Veðurlagið er turt og heitt, og landslagið berligt, helst fyri eystan; men fram við Miðjarðarhavi er lendið fruktabetri. Í øldir bardust arábar, kristnir krossfarar og turkar um valdið í hesum londum, og tað er ikki meiri enn øld síðan, at grundarlag var lagt undir tey lond, sum nú eru. Kríggj og borgarastríð hava í mong ár merkt hesi lond.
Mangir gamlir muslimskir býir eru átøkir í útsjónd. Mitt í býnum er høvuðsmoskan, ið oftast er størsta hús í býnum. Við hana eru onnur týdningarmikil hús og keypbúðir. Gøturnar, sum eru úr miðbýnum og at býarmúrinum, eru krókutar og smalar og skugga væl fyri sólini og líva fyri vindi og dustroki. Fyri ikki at verða órógvaður og hava heimalívið í friði, mega úthurðarnar ikki vera beint hvør yvir av aðrari í smølum gøtum.
Ein fjallaryggur norðan úr Libanon og suður ígjøgnum Ísrael skilur strandalendið frá oyðimørkunum eystanfyri. Slættlendið undir fjøllunum í Libanon er fruktagóð kornjørð. Fjallatindarnir eru kavataktir næstan alt árið, og higar koma mong ítróttarfólk at aka á skíðum.
Á markinum ímillum Ísrael og Jordan er stórt vatn, ið eitur Deyðahav. Hetta er lægsti staður í heiminum -395 m niðan sjóvar. Deyðahav er saltasta vatn í heiminum, og nógvastaðni standa saltstólpar upp úr vatninum. Eingin fiskur fær verið har; av tí er navnið komið. Runan fram við strondini skal verða ógvuliga góð fyri húðina.
Tríggir heimsátrúnaðir hava djúpar røtur í Miðeystri. Jødadómurin og kristindómurin tóku seg upp her, og islam kom tíðliga higar úr Saudiarabia, ið er tætt við. Jerusalem er tískil halgur býur hjá trimum átrúnaðum. Halga Klettamoska hjá muslimum og halgi Grátimúrurin hjá jødum eru bæði á Tempultorginum.
Hetta landøkið fer inn í Útsynningsasia. Meginparturin av lendinum er turr oyðimørk og berligt fjallalendi. Fyrst í 20. øld var nógv olja funnin við Persaflógva. Nú á døgum er olja høvuðsinntøka hjá mongum londum í hesum øki. Økið hevur eisini djúpar søguligar røtur, tí at tað varð her, at heimsins fyrstu býir vórðu bygdir, og her tók ein av størstu átrúnaðum í heiminum seg upp - islam. Meginparturin av fólkinum í hesum londum eru muslimar, og høvuðsmálið er arabiskt - heilaga mál muslimanna. Mong kríggj og hart stríð hava verið í hesum londum seinastu árini.
Meiri enn 65% av allari olju, vit nú vita um, er í londunum við Persaflógva, og hiðani kemur triðingurin av allari olju, sum heimurin framleiðir um dagin. Hesi lond eru vorðin ovurrík, og ríkidømið hevur havt við sær stórar samfelagsligar broytingar og menning í ídnaðinum. Oljan hevur eisini gjørt, at hesi lond hava fingið stóran altjóða týdning, alstóra ávirkan á heimsbúskapin og politisku viðurskiftini í heiminum.
Í Miðeystri eru nakrir av teimum býum í heiminum, sum vaksa skjótast. Atvoldin er ovurstóra ríkidømi, ið oljuvinnan hevur við sær, og av fólkavøkstrinum, sum stendst av hesi vinnu. Býirnir verða oftast bygdir sum nútímans býir í Vesturheiminum, við høgum íbúðarhúsum og skrivstovuhúsum av glasi, stáli og betongi.
Mong lond í Miðeystri eru rættiliga ung ríki, sett á stovn fyrst í 20. øld, tá ið vesturlendskir valdsharrar býttu tey sínámillum. Hetta marknabýtið, ofta bara teknað á kortið, hevur verið atvold til drúgvt marknastríð, helst ímillum Irak og tey seks grannalondini.
Islam varð til í Miðeystri í 6. øld e. Kr. og er enn størsti átrúnaður her. Muslimar trúgva á ein gud, Allah, og á Muhammed, profet hansara. Muhammed varð føddur í Mekka í tí, sum nú er Saudiarabia. Heilaga bókin hjá muslimum eitur Koranin; í henni stendur læra Allah, soleiðis sum eingilin Gabriel opinberaði hana fyri Muhammedi. Nú á døgum eru fleiri enn ein milliard muslimar um allan heimin.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Tehran
Vídd: 1.648.000 km2
Fólkatal: 66.429.284
Alment mál: persiskt
Átrúnaður: islam 99% og aðrir 1%
Stýrirlag: islamskt lýveldi
við prestastýri
Gjaldoyra: iranskur rial (IRR)